CELEX: 52013PC0506
Language: lt
Date: 2013-07-10
Title: Pasiūlymas TARYBOS REGLAMENTAS dėl II kuro elementų ir vandenilio bendrosios įmonės

|
			
		
		
		52013PC0506
		
			Pasiūlymas TARYBOS REGLAMENTAS dėl II kuro elementų ir vandenilio bendrosios įmonės /* COM/2013/0506 final - 2013/0245 (NLE) */
			
				
		
		
			
			   	AIŠKINAMASIS MEMORANDUMAS
1.           Pasiūlymo aplinkybės
1.1.        Bendrosios aplinkybės
Vienas iš pagrindinių 2014–2020 m.
laikotarpio Bendrosios mokslinių tyrimų ir inovacijų programos
„Horizontas 2020“ tikslų – sustiprinti Europos pramonę veiksmais,
kuriais remiami moksliniai tyrimai ir inovacijos įvairiuose pramonės
sektoriuose. Visų pirma, joje numatyta sudaryti viešojo ir privačiojo
sektorių partnerystės susitarimus, kurios padėtų
spręsti kai kuriuos aktualiausius Europai kylančius uždavinius.
Šiame pasiūlyme numatyti pratęsti
bendrosios įmonės kuro elementų ir vandenilio srityje, sukurtos
pagal Septintąją bendrąją programą, veiklą,
laikantis Komisijos komunikatų „Viešojo ir privačiojo sektorių
partnerystė pagal programą „Horizontas 2020“. Veiksminga
inovacijų ir augimo Europoje skatinimo priemonė“[1], „Energetika 2020
Konkurencingos, darnios ir saugios energetikos strategija“[2] ir „Transportui – švari
energija. Europinė alternatyviųjų degalų strategija“[3]. 
1.2.        Bendrosios įmonės
kuro elementų ir vandenilio srityje pagrindimas ir tikslai
Bendroji įmonė kuro elementų ir
vandenilio srityje reikalinga siekiant:
·                        
spręsti du itin svarbius ES uždavinius –
užtikrinti energijos tiekimo saugumą ir padidinti ir (arba) išsaugoti
konkurencingumą;
·                        
remti ES politiką tvariosios energetikos ir
transporto, klimato kaitos, aplinkos ir pramonės konkurencingumo srityse,
kaip išdėstyta augimo strategijoje „Europa 2020“, ir padėti pasiekti
bendrąjį ES pažangaus, tvaraus ir integracinio augimo tikslą;
·                        
šalinti įvairias veiksmingų
mokslinių tyrimų ir inovacijų šioje srityje kliūtis,
susijusias su didele rizika, didelėmis mokslinių tyrimų ir
technologinės plėtros sąnaudomis. Matydama tas kliūtis
pramonė pati viena negali investuoti, todėl reikalinga viešoji
parama;
·                        
įveikti valstybių narių programų
susiskaidymą ir užtikrinti reikiamas koordinuotas, ilgalaikes, didelio
masto, tarpvalstybines ir daugiašakes pastangas; ir
·                        
padėti pramonei suformuoti ilgalaikę
mokslinių tyrimų ir inovacijų darbotvarkę, sukurti
reikiamą kritinę masę, pritraukti privačiųjų
investicijų, užtikrinti stabilų finansavimą, sudaryti
sąlygas dalytis žiniomis, mažinti riziką, sąnaudas ir pateikimo
rinkai trukmę.
Bendrasis II kuro elementų ir vandenilio
bendrosios įmonės (toliau – II KEV bendroji įmonė) tikslas 2014–2024 m.
yra Sąjungoje suformuoti stiprią, tvarią ir pasaulyje
konkurencingą kuro elementų ir vandenilio pramonę, ypač
siekiant:
–              
sumažinti transporto taikmenyse naudotinų kuro
elementų sistemų gamybos sąnaudas kartu padidinant jų
eksploatavimo trukmę tiek, kad ji taptų konkurencinga tradicinių
technologijų atžvilgiu,
–              
padidinti elektros energijai gaminti naudojamų
įvairių kuro elementų elektrinį naudingumą ir
ilgaamžiškumą kartu sumažinant sąnaudas, kad jais būtų
galima konkuruoti su tradicinėmis technologijomis,
–              
padidinti energijos vartojimo efektyvumą
gaminant vandenilį vandens elektrolizės būdu kartu sumažinant
kapitalo išlaidas, kad vandenilio ir kuro elementų sistemos derinys
galėtų konkuruoti su rinkoje prieinamomis alternatyvomis, ir
–              
dideliu mastu parodyti vandenilio panaudojimo
galimybes siekiant prisidėti prie atsinaujinančių energijos
išteklių integravimo į energetikos sistemas, be kita ko, jį
naudojant kaip konkurencingą iš atsinaujinančių energijos
išteklių pagamintos elektros energijos kaupimo priemonę.
1.3.        Pamatas – ankstesnė
patirtis
Siūloma II KEV bendroji įmonė
pagrįsta ankstesnės, pagal 7BP veikusios bendrosios įmonės
laimėjimais. Pagrindiniai ligšioliniai veikiančios KEV bendrosios
įmonės laimėjimai – stiprios partnerystės sukūrimas,
viešojo ir privačiojo sektorių lėšų pritraukimas ir
pramonės, ypač mažųjų ir vidutinių įmonių,
įtraukimas. Be to, dabartinė KEV bendroji įmonė suformavo
reikšmingą strateginės svarbos projektų paketą. Padaryta
reikšminga ir energijos, ir transporto taikmenų tobulinimo pažanga. Kai
kurie pirmieji taikmenys, pavyzdžiui, šakiniai krautuvai ir maži maitinimo
blokai, jau pradėti teikti rinkai. 1 KEV bendroji įmonė taip pat
paskatino pramonę, valstybes nares ir mokslinių tyrimų
bendruomenę skirti daugiau nuosavų išteklių. Pramoninių ir
MVĮ dalyvių skaičius yra stabilus ir gerokai viršija 7BP
energijos srities skaičius. 
2011 m. padedant nepriklausomiems
ekspertams baigtame pirmajame tarpiniame vertinime padaryta išvada, kad
bendrosios įmonės modeliu iš esmės pavyksta sustiprinti viešojo
ir privačiojo sektorių vykdomą technologinės plėtros
ir parodomąją veiklą, o mokslinių tyrimų ir
technologinės plėtros bendruomenei užtikrinamas stabilumas. Bendri
KEV bendrosios įmonės techniniai tikslai laikyti plataus užmojo ir
konkurencingais.
Vandenilio ir kuro elementų pramonė
gerokai pasistūmėjo inovacijų keliu, tačiau brandos ir
stabilumo etapas dar nepasiektas. Kuro elementų ir vandenilio
technologijos iš laboratorijų į pasaulinę konkurencinę
aplinką gali būti galutinai perkeltos tik gerokai padidinus
viešąsias ir privačiąsias investicijas į mokslinius tyrimus
ir technologinę plėtrą (MTTP) valstybėse narėse ir
asocijuotosiose šalyse. Norint sutelkti finansinius išteklius, kurių, kaip
apskaičiuota, reikės įgyvendinant 2014–2020 m. kuro
elementų ir vandenilio technologijų planą[4], kuro elementų ir
vandenilio moksliniams tyrimams nepakaks turimų Europos Sąjungoje (ir
valstybių narių, ir Bendrosios programos) turimų
viešųjų lėšų. Tačiau didelį užmojį turinti
viešoji politika gali sudaryti reikiamą palankią aplinką,
kurioje būtų pritrauktos privačiosios investicijos, reikalingos
viešajai paramai papildyti ir MTTP poreikiams patenkinti.
Pasiūlyme pratęsti KEV bendrosios
įmonės veiklą yra nuostatos, kurių tikslas – supaprastinti
veiklą ir suteikti jai lankstumo. 
2.           Konsultacijos su suinteresuotosiomis
šalimis ir poveikio vertinimas
Konsultacijų rezultatai
·                        
Dėl KEV bendrosios įmonės veiklos
tęsimo pagal „Horizontą 2020“ konsultuotasi su pramone ir
mokslinių tyrimų bendruomenėms atstovaujančiomis
suinteresuotųjų šalių grupėmis, valstybėmis
narėmis ir plačiąja visuomene. 2012 m. buvo surengta
keletas seminarų ir ad hoc susitikimų, kuriuose svarstyti kuro
elementų ir vandenilio mokslinių tyrimų prioritetai, tartasi
dėl geriausio mokslinių tyrimų ir inovacijų programos
įgyvendinimo Europos lygmeniu mechanizmo. 2012 m. antroje pusėje
visiems KEV bendrosios įmonės paramos gavėjams buvo
išsiųsti suinteresuotųjų šalių apklausos klausimynai ir
sulaukta 154 atsakymų (46 iš jų atsiuntė pramonės
grupė). 93 % paramos gavėjų atsakė, kad jie pritaria
tam, kad KEV bendroji įmonė toliau veiktų. Be to, nuo 2007 m.
70 % pramonės grupės narių apyvarta, susijusi su KEV
išaugo, o 70 % jų padidino savo išlaidas MTTP. Maždaug pusė
atsakiusiųjų narių nurodė, kad bendrosios įmonės
įsteigimas tiesiogiai nulėmė MTTP išlaidų augimą.
·                        
2012 m. liepos–spalio mėn. atlikta
viešos konsultacijos; gauti 127 atsakymai. Dauguma respondentų pritaria
tam, kad KEV technologijai teks neeilinis vaidmuo būsimuose ES mažo
anglies dioksido kiekio technologijų energetikos ir transporto sektoriuose
(98 % respondentų), užtikrinant ES energijos tiekimo saugumą (94 %)
ir ES pramonės konkurencingumą (95 %). Viešų
konsultacijų dėl viešojo ir privačiojo sektorių
partnerystės kuro elementų ir vandenilio technologijų srityje
pagal „Horizontą 2020“ rezultatai skelbiami internete http://ec.europa.eu/research/consultations/fch_h2020/fch-f2020-consultation-results.pdf
Poveikio vertinimas
Komisija atliko siūlomo reglamento poveikio vertinimą;
poveikio vertinimo dokumentas pridedamas prie pasiūlymo.
3.           Teisiniai pasiūlymo aspektai
·       
Siūlomų veiksmų santrauka
Pasiūlymą sudaro Tarybos reglamentas
dėl II kuro elementų ir vandenilio bendrosios įmonės. KEV
bendroji įmonė pirmiausia įsteigta 2008 m. gegužės 30 d.
Tarybos reglamentu (EB) Nr. 521/2008, kuris turi būti panaikintas nuo
2014 m. sausio 1 d.
·       
Teisinis pagrindas
Pasiūlymas grindžiamas Sutarties dėl
Europos Sąjungos veikimo 187 straipsniu.
Taikomos programos „Horizontas 2020“
dalyvavimo ir sklaidos taisyklės.
·       
Subsidiarumas ir proporcingumas
Valstybės narės negali tinkamai
pasiekti pasiūlymo tikslų, nes dėl uždavinio masto nė viena
valstybė narė nėra pajėgi jo įveikti savarankiškai.
Kadangi nacionalinės programos turi reikšmingų skirtumų, yra
susiskaidžiusios ir kartais dubliuojasi, tikslinga imtis veiksmingesnių
priemonių Europos Sąjungos lygmeniu. Sėkmė labiau
tikėtina, kai ES lygmeniu sutelkiami ir koordinuojami MTTP, nes plėtotina
infrastruktūra ir technologijos yra tarptautinio pobūdžio; be to,
reikia sukaupti pakankamo dydžio išteklius. Europos Sąjungos
įsikišimas padės racionalizuoti mokslinių tyrimų programas
ir užtikrinti plėtojamų sistemų sąveiką ne tik
bendrais prieš pradedant rengti standartus vykdomais moksliniais tyrimais,
kuriais prisidedama prie standartų rengimo, bet ir vykdant faktinę
standartizaciją, kurios poreikis atsiras dėl glaudaus
tyrėjų bendradarbiavimo ir tarptautinių parodomųjų
projektų. Šis standartų kūrimas atvers platesnę rinką
ir skatins konkurenciją. Šio pasiūlymo užmojis turėtų
paskatinti valstybes nares įgyvendinti papildomas iniciatyvas nacionaliniu
lygmeniu siekiant sustiprinti Europos mokslinių tyrimų erdvę; iš
esmės pagrindinis bendrosios įmonės tikslas yra sustiprinti šias
nacionalines ir regionines programas, siekiant geriausio bendrų
pastangų poveikio.
Pagal proporcingumo principą šio
reglamento nuostatose nenumatoma jokių veiksmų, kurie nėra
būtini siekiant jame nustatytų tikslų.
·       
Pasirinkta priemonė
Siūloma priemonė – reglamentas.
Kitos priemonės būtų
netinkamos, nes
įmonei, kurios veikloje dalyvauja
Sąjunga, įsteigti reikia Tarybos reglamento.
4.           Poveikis biudžetui
ES biudžetas – iš viso iki 700 mln. EUR[5](įskaitant ELPA) – bus
skirtas iš „Horizonto 2020“ „Saugios, švarios ir efektyviai naudojamos
energijos“ ir „Pažangaus, ekologiško ir integruoto transporto“ visuomenės
uždavinių biudžetų.
II KEV bendrosios įmonės
administracinės išlaidos neviršija 40 mln. EUR ir kasmet padengiamos
grynaisiais pinigais; jos lygiai paskirstomos Sąjungai ir kitiems nei
Sąjunga nariams. Sąjungos įnašas sudaro 50 %, pramonės
grupės – 43 %, o mokslinių tyrimų grupės – 7 %.
Mokslinių tyrimų veiklą
finansuoja ES ir kitus nei Sąjunga narius sudarantys subjektai, dalyvaujantys
netiesioginiuose veiksmuose; įnašą netiesioginiams veiksmams ES moka
grynaisiais pinigais, o kitus narius sudarančių subjektų įnašas
yra nepiniginis.
5.           Neprivalomi duomenys
·       
Pereinamasis laikotarpis
Priėmus reglamentą dėl kuro
elementų ir vandenilio, Reglamentas (EB) Nr. 521/2008 bus
panaikintas; tačiau pagal Reglamentą (EB) Nr. 521/2008
pradėti veiksmai ir su tais veiksmais susiję finansiniai
įsipareigojimai juo reglamentuojami iki jų įgyvendinimo
pabaigos.
·       
Persvarstymas
Europos Komisija teiks metinę
ataskaitą apie II KEV bendrosios įmonės pasiektą
pažangą. Europos Komisija taip pat atliks laikotarpio vidurio
peržiūrą, o kai bendroji įmonė baigs veiklą –
baigiamąją peržiūrą.
Sąjungos finansavimo įvykdymo
patvirtinimas bus biudžeto įvykdymo patvirtinimo, kurį, gavęs
Tarybos rekomendaciją, Komisijai suteikia Europos Parlamentas pagal
Sutarties 319 straipsnyje nustatytą procedūrą, dalis.
·       
Persvarstymo, keitimo, laikinojo galiojimo
išlyga
Į pasiūlymą įtraukta
peržiūros sąlyga.
Pasiūlyme numatyta laikino galiojimo
sąlyga.
2013/0245 (NLE)
Pasiūlymas
TARYBOS REGLAMENTAS
dėl II kuro elementų ir vandenilio
bendrosios įmonės
(Tekstas svarbus EEE)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 187 straipsnį ir 188 straipsnio
pirmą pastraipą,
atsižvelgdama į Europos Komisijos
pasiūlymą,
atsižvelgdama į Europos Parlamento
nuomonę,[6]
atsižvelgdama į Ekonomikos ir
socialinių reikalų komiteto nuomonę[7],
kadangi:
(1)       jungtinių
technologijų iniciatyvų formą turinti viešojo ir privačiojo
sektorių partnerystė pirmiausia buvo numatyta 2006 m. gruodžio 18 d.
Europos Parlamento ir Tarybos sprendime Nr. 1982/2006/EB dėl Europos
bendrijos mokslinių tyrimų, technologinės plėtros ir
demonstracinės veiklos septintosios bendrosios programos (2007–2013 m.)[8] .
(2)       2006 m. gruodžio 19 d.
Tarybos sprendime 2006/971/EB dėl specialiosios programos
„Bendradarbiavimas“, įgyvendinančios Europos bendrijos mokslinių
tyrimų, technologinės plėtros ir demonstracinės veiklos
septintąją bendrąją programą (2007–2013 m.)[9] nustatyti konkretūs
remtini viešojo ir privačiojo sektorių partnerystės susitarimai,
tarp jų – viešojo ir privačiojo sektorių partnerystės
susitarimas konkrečioje kuro elementų ir vandenilio jungtinės
technologijų iniciatyvos srityje.
(3)       strategijoje „Europa 2020“[10] pabrėžiamas poreikis
kurti palankias sąlygas investicijoms į žinias ir inovacijas, kad
Sąjungoje būtų pasiektas pažangus, tvarus ir integracinis
augimas. Tą strategiją parėmė ir Europos Parlamentas, ir Taryba;
(4)       2013 m. … Europos Parlamento
ir Tarybos reglamento (ES) Nr. …/2013, kuriuo sukuriama Bendroji
mokslinių tyrimų ir inovacijų programa „Horizontas 2020“ (2014–2020 m.)[11], tikslas – padaryti
didesnį poveikį moksliniams tyrimams ir inovacijoms sujungiant bendrosios
programos „Horizontas 2020“ ir privačiojo sektoriaus lėšas ir sudarant
viešojo ir privačiojo sektorių partnerystės susitarimus
pagrindinėse srityse, kuriose moksliniai tyrimai ir inovacijos gali
padėti siekti platesnių Sąjungos konkurencingumo tikslų ir
spręsti visuomenės uždavinius. Sąjunga gali dalyvauti tuose
partnerystės susitarimuose mokėdama finansinius įnašus
bendrosioms įmonėms, įsteigtoms remiantis Sutarties 187
straipsniu pagal Sprendimą Nr. 1982/2006/EB;
(5)       kaip numatyta Sprendime (ES) Nr. […]/2013
dėl specialiosios programos, kuria įgyvendinamas „Horizontas 2020“[12], pagal Sprendimą Nr. 1982/2006/EB
įsteigtoms bendrosioms įmonėms turėtų būti toliau
teikiama parama Sprendime (ES) Nr. […]/2013 nurodytomis sąlygomis.
(6)       2008 m. gegužės 30 d.
Tarybos reglamentu (EB) Nr. 521/2008, įsteigiančiu Kuro
elementų ir vandenilio bendrąją įmonę[13], įsteigta Kuro
elementų ir vandenilio (KEV) bendroji įmonė įrodė
vandenilio, kaip energijos nešiklio, ir kuro elementų, kaip energijos
keitiklių, potencialą suteikti galimybes kurti švarias sistemas,
kurios mažintų išmetamų teršalų kiekį, didintų
energetinį saugumą ir skatintų ekonomiką. KEV bendrosios
įmonės tarpiniame vertinime[14]
parodyta, kad bendroji įmonė tapo platforma kuriant stiprią
partnerystę, padėjo pritraukti viešojo ir privačiojo
sektorių lėšas ir įtraukti pramonę, ypač mažąsias
ir vidutines įmones. Naujuose tiksluose atsižvelgta į
rekomendaciją intensyvinti su vandenilio gamyba, saugojimu ir skirstymu
susijusią veiklą. Todėl jos mokslinių tyrimų sritis
turėtų būtų toliau remiama siekiant sukurti rinkai pateikti
tinkamą švarių, efektyvių ir įperkamų sprendimų
kompleksą;
(7)       toliau remiant kuro
elementų ir vandenilio mokslinių tyrimų programą
reikėtų atsižvelgti į patirtį, įgytą veikiant KEV
bendrajai įmonei, įskaitant pirmojo tarpinio vertinimo ir
suinteresuotųjų šalių rekomendacijų rezultatus[15]; siekiant pagerinti
veiksmingumą ir užtikrinti supaprastinimą ji turėtų
būti įgyvendinama naudojant labiau paskirčiai pritaikytą
struktūrą ir taisykles. Tuo tikslu II KEV bendroji įmonė
turėtų patvirtinti poreikius atitinkančias finansines taisykles,
laikydamasi 2012 m. spalio 25 d. Europos Parlamento ir Tarybos
reglamento (ES, Euratomas) Nr. 966/2012 dėl Sąjungos bendrajam
biudžetui taikomų finansinių taisyklių[16];
(8)       KEV bendrosios įmonės
nariai, kiti nei Sąjunga, raštu sutiko, kad KEV bendrosios
įmonės veiklos srities mokslinių tyrimų veikla
būtų tęsiama naudojant viešojo ir privačiojo sektorių
partnerystei labiau pritaikytą struktūrą. Tikslinga, kad II KEV
bendrosios įmonės nariai, kiti nei Sąjunga, pritarimo raštu
priimtų šio reglamento priede pateiktus įstatus;
(9)       siekdama tikslų II KEV
bendroji įmonė didžiąją dalį finansinės paramos
dalyviams turėtų teikti dotacijomis pagal atvirus konkursinius
kvietimus teikti pasiūlymus;
(10)     kitų nei Sąjunga
narių ir juos sudarančių subjektų įnašai
neturėtų būti skiriami tik II KEV bendrosios įmonės
administracinėms išlaidoms padengti ir bendram finansavimui, kurio reikia
norint įgyvendinti mokslinių tyrimų ir inovacijų veiksmus,
kuriuos remia II KEV bendroji įmonė;
(11)     jų įnašai taip pat
turėtų sietis su papildoma veikla, kurios turi imtis kiti nei
Sąjunga nariai arba juos sudarantys subjektai, kaip numatyta papildomos
veiklos plane. Siekiant susidaryti tinkamą
sverto poveikio vaizdą, ta papildoma veikla turėtų būti
prisidedama prie platesnės KEV jungtinės technologijos iniciatyvos;
(12)     atsižvelgiant
į kuro elementų ir vandenilio sektoriaus ypatumus, visų pirma
į tai, kad šis sektorius – dar tebesiformuojantis sektorius, kuriame
investicijų grąža dar nėra aiški, o pagrindinė jo teikiama
nauda – visuomeninio pobūdžio, pateisinama tai, kad Sąjungos
įnašas yra didesnis už įnašą, kurį skiria kiti nei
Sąjunga nariai. Siekiant paskatinti platesnį grupių, kurios yra
II KEV bendrosios įmonės narės, atstovavimą ir naujų
jas sudarančių subjektų dalyvavimą jungtinių
technologijų iniciatyvoje, Sąjungos įnašas turėtų
būti skiriamas dviem dalimis, o antroji įnašo dalis turėtų
priklausyti nuo papildomų įsipareigojimų, kuriuos, visų
pirma, prisiimtų nauji nares sudarantys subjektai;
(13)     vertinant
bendrą KEV jungtinės technologijų iniciatyvos poveikį, bus
atsižvelgta į visų juridinių asmenų, kitų nei
Sąjunga, prisidedančių prie KEV jungtinės technologijų
iniciatyvos tikslų, investicijas. Tikimasi, kad bendra šių investicijų
į KEV jungtinę technologijų iniciatyvą suma sieks bent 700 mln. EUR;
(14)     dalyvavimas
netiesioginiuose veiksmuose, kuriuos finansuoja II KEV bendroji
įmonė, turėtų atitikti 2013 m. ... Europos Parlamento
ir Tarybos reglamentą (ES) Nr. .../2013, kuriuo nustatomos Bendrosios
mokslinių tyrimų ir inovacijų programos „Horizontas 2020“ (2014–2020 m.)
dalyvavimo ir sklaidos taisyklės[17];

(15)     Sąjungos finansinis įnašas turėtų būti
valdomas pagal patikimo finansų valdymo principą ir atitinkamas
netiesioginio valdymo taisykles, nustatytas Reglamente (ES, Euratomas) Nr. 966/2012
ir 2012 m. spalio 29 d. Komisijos deleguotajame reglamente (ES) Nr. 1268/2012
dėl Reglamento (ES, Euratomas) Nr. 966/2012[18].
(16)     Sąjungos lėšų
gavėjų pagal šį reglamentą auditai turėtų
būti atliekami taip, kad sumažėtų administracinė našta,
laikantis Reglamento (ES) Nr. …/2013 [Bendroji programa „Horizontas 2020“];
(17)     Sąjungos ir kitų II
KEV bendrosios įmonės narių finansiniai interesai per visą
išlaidų ciklą turėtų būti saugomi proporcingomis
priemonėmis, įskaitant pažeidimų prevenciją, aptikimą
ir tyrimą, prarastų, neteisingai išmokėtų ar netinkamai
panaudotų lėšų susigrąžinimą ir, kai tinka, taikant
administracines ir finansines sankcijas pagal Reglamentą (ES, Euratomas) Nr. 966/2012;
(18)     II KEV bendrosios
įmonės atžvilgiu Komisijos vidaus auditorius turėtų
turėti tuos pačius įgaliojimus, kaip ir Komisijos atžvilgiu;
(19)     pagal Sutarties 287 straipsnio
1 dalį Sąjungos įsteigtų įstaigų ar organų
steigimo dokumente gali būti draudžiama Audito Rūmams tikrinti
visų tų įstaigų ar organų pajamų ir išlaidų
sąskaitas. Pagal Reglamento (ES, Euratomas) Nr. 966/2012 60
straipsnio 5 dalį Reglamento (ES, Euratomas) Nr. 966/2012 209
straipsnyje nurodytų įstaigų sąskaitas turi patikrinti
nepriklausoma audito įstaiga, kuri pateikia nuomonę, inter alia, ar
apskaita yra patikima, o pagrindinės operacijos – teisėtos ir
tvarkingos. Siekiu išvengti dvigubo sąskaitų patikrinimo pateisinama
tai, kad II KEV bendrosios įmonės sąskaitų
neturėtų tikrinti Audito Rūmai;
(20)     pagal Europos Sąjungos
sutarties 5 straipsnyje išdėstytus subsidiarumo ir proporcingumo principus
II KEV bendrosios įmonės tikslų – visoje Sąjungoje
stiprinti mokslinius tyrimus ir inovacijas – valstybės narės negali
pasiekti pakankamai, todėl, siekiant išvengti dubliavimosi, išlaikyti
kritinę masę ir užtikrinti efektyviausią viešojo finansavimo
panaudojimą, geriausia juos gali pasiekti Sąjunga; šiuo reglamentu
yra numatytos tik minimalios tų tikslų įgyvendinimo
priemonės ir neviršijama to, kas būtina tiems tikslams pasiekti;
(21)     KEV bendroji
įmonė buvo įsteigta laikotarpiui iki 2017 m. gruodžio 31 d.
II KEV bendroji įmonė turėtų nuolat remti kuro
elementų ir vandenilio mokslinių tyrimų programą
plėsdama veiklos barus pagal iš dalies pakeistą taisyklių
rinkinį. Siekiant užtikrinti optimalų moksliniams tyrimams
skirtų lėšų panaudojimą perėjimas nuo KEV bendrosios
įmonės prie II KEV bendrosios įmonės turėtų
būti suderinta ir vykti tuo pačiu metu, kaip perėjimas nuo
Septintosios bendrosios programos prie „Horizonto 2020“ bendrosios programos.
Todėl, siekiant teisinio tikrumo ir aiškumo, Tarybos reglamentas (EB) Nr. 521/2008
turėtų būti panaikintas ir reikėtų nustatyti
pereinamojo laikotarpio nuostatas,
PRIĖMĖ ŠĮ
REGLAMENTĄ:
1 straipsnis
Įsteigimas
1.           Siekiant įgyvendinti
kuro elementų ir vandenilio jungtinę technologijų
iniciatyvą, įsteigiama bendroji įmonė (toliau – II KEV
bendroji įmonė), kaip apibrėžta Sutarties 187 straipsnyje,
laikotarpiui nuo 2014 m. sausio 1 d. iki 2024 m. gruodžio 31 d.
2.           II KEV bendroji
įmonė pakeičia Tarybos reglamentu (EB) Nr. 521/2008
įsteigtą KEV bendrąją įmonę ir perima jos
teises ir pareigas.
3.           II KEV bendroji
įmonė yra subjektas, kuriam pavesta įgyvendinti viešojo ir
privačiojo sektorių partnerystę, numatytą Europos
Parlamento ir Tarybos reglamento (ES, Euratomas) Nr. 966/2012[19] 209 straipsnyje.
4.           II KEV bendroji
įmonė yra juridinis asmuo. Kiekvienoje valstybėje narėje ji
turi plačiausią juridiniams asmenims pagal tos valstybės
narės įstatymus suteikiamą teisnumą ir veiksnumą.
Pirmiausia ji gali įsigyti kilnojamojo ir nekilnojamojo turto arba juo
disponuoti ir gali dalyvauti teismo procesuose.
5.           II KEV bendrosios
įmonės buveinė yra Briuselyje (Belgija).
6.           II KEV bendrosios
įmonės įstatai pateikti priede.
2 straipsnis
Tikslai
1.           II KEV bendrosios
įmonės tikslai: 
(a)         
padėti įgyvendinti 2013 m. ...
Europos Parlamento ir Tarybos reglamentą (ES) Nr. …/2013, kuriuo
sukuriama Bendroji mokslinių tyrimų ir inovacijų programa
„Horizontas 2020“, ypač 2013 m. [...] Tarybos sprendimo Nr.[…/2013/ES
dėl specialiosios programos, kuria įgyvendinamas „Horizontas 2020“,
dalį;
(b)         
padėti įgyvendinti KEV bendros
technologijų iniciatyvos tikslus formuojant stiprią, tvarią ir
pasaulyje konkurencingą kuro elementų ir vandenilio pramonę.
2.           Ji, visų pirma, siekia:
–              
sumažinti transporto taikmenyse naudotinų kuro
elementų sistemų gamybos sąnaudas kartu padidinant jų
eksploatavimo trukmę tiek, kad ji taptų konkurencinga tradicinių
technologijų atžvilgiu,
–              
padidinti elektros energijai gaminti naudojamų
įvairių kuro elementų elektrinį naudingumą ir
ilgaamžiškumą kartu sumažinant sąnaudas, kad jais būtų
galima konkuruoti su tradicinėmis technologijomis,
–              
padidinti energijos vartojimo efektyvumą
gaminant vandenilį vandens elektrolizės būdu kartu sumažinant
kapitalo išlaidas, kad vandenilio ir kuro elementų sistemos derinys
galėtų konkuruoti su rinkoje prieinamomis alternatyvomis, ir
–              
dideliu mastu parodyti vandenilio panaudojimo
galimybes siekiant prisidėti prie atsinaujinančių energijos
išteklių integravimo į energetikos sistemas, be kita ko, jį
naudojant kaip konkurencingą iš atsinaujinančių energijos
išteklių pagamintos elektros energijos kaupimo priemonę.
3 straipsnis
Sąjungos finansinis įnašas
1.           Didžiausias Sąjungos
įnašas, įskaitant ELPA asignavimus, į II KEV bendrąją
įmonę administracinėms ir veiklos išlaidoms padengti yra 700 mln.
EUR. ir jį sudaro: 
(c)         
iki 600 mln. EUR, kurie skiriami pagal 4 straipsnio
1 dalį,
(d)         
iki 100 mln. EUR, kurie skiriami kaip papildomas
įnašas, viršijant 4 straipsnio 1 dalyje nurodytą mažiausią
sumą.
Įnašas mokamas iš Sąjungos bendrojo
biudžeto asignavimų, skirtų Specialiajai programai, kuria
įgyvendinama Bendroji programa „Horizontas 2020“, pagal atitinkamas
Reglamento (ES, Euratomas) Nr. 966/2012 58 straipsnio 1 dalies c punkto iv
papunkčio, 60 ir 61 straipsnių nuostatas, taikomas to reglamento 209
straipsnyje nurodytoms įstaigoms.
2.           Sąjungos finansinio
įnašo teikimo tvarka nustatoma įgaliojimo susitarimu ir metiniais
lėšų pervedimo susitarimais, kuriuos Sąjungos vardu turi
sudaryti Komisija  ir II KEV bendroji įmonė.
3.           2 dalyje nurodytame
įgaliojimo susitarime aptariami elementai, išdėstyti Reglamento (EB,
Euratomas) Nr. 966/2012 58 straipsnio 3 dalyje, 60 ir 61 straipsniuose ir
Komisijos deleguotojo reglamento (ES) Nr. 1268/2012 40 straipsnyje, ir, inter
alia:
(a)         
su veiklos rodikliais, nurodytais Sprendimo Nr. …/ES
[specialioji programa, kuria įgyvendinama Bendroji programa „Horizontas 2020“]
II priede, susiję reikalavimai, taikomi II KEV bendrosios įmonės
įnašams;
(b)         
reikalavimai, taikomi II KEV bendrosios
įmonės įnašams, svarbūs vykdant Sprendimo (ES) Nr. …/ES
[specialioji programa, kuria įgyvendinama Bendroji programa „Horizontas 2020“]
III priede nurodytą stebėseną;
(c)         
specialūs veiklos rodikliai, susiję su II
KEV bendrosios įmonės veikimu;
(d)         
duomenų, kurių reikia, kad Komisija
galėtų įvykdyti sklaidos ir ataskaitų teikimo prievoles,
teikimo tvarka;
(e)         
žmogiškųjų išteklių naudojimas ir
pokyčiai, ypač įdarbinimas pagal pareigų grupę, lygį
ir kategoriją, perklasifikavimo veiksmai ir bet kokie darbuotojų
skaičiaus pokyčiai.
4 straipsnis
Narių, kitų nei Sąjunga, įnašai
1.           II KEV bendrosios
įmonės nariai, kiti nei Sąjunga, užtikrina ar nustato
tvarką, kad jas sudarantys subjektai per 1 straipsnyje nurodytą
laikotarpį skirtų bendrą bent 400 mln. EUR įnašą.
2.           1 dalyje nurodytą
įnašą sudaro:
(a)         
įnašai II KEV bendrajai įmonei, kaip
nustatyta priede pateiktų įstatų 13 punkto 2 dalyje ir 13 punkto
3 dalies b eilutėje;
(b)         
narių, kitų nei Sąjunga, ar juos
sudarančių subjektų bent 300 mln. EUR nepiniginiai
įnašai per 1 straipsnyje nustatytą laikotarpį, sudaryti iš
išlaidų, kurias jie patyrė įgyvendindami II KEV bendrosios
įmonės darbo plane nenumatytą papildomą veiklą, kuria
prisidedama prie KEV bendrosios technologijų iniciatyvos tikslų
įgyvendinimo. Laikantis galiojančių taisyklių ir
procedūrų, šios išlaidos gali būti dengiamos pagal kitas
Sąjungos finansavimo programas. Tokiais atvejais Sąjungos
finansavimas nepakeičia kitų nei Sąjunga narių arba juos sudarančių
subjektų nepiniginių įnašų.
II KEV bendrajai įmonei netinka finansuoti b
punkte nurodytų išlaidų. Atitinkama veikla nurodoma metų
papildomos veiklos plane, kuriame nurodoma apskaičiuota tų
įnašų vertė.
3.           II KEV bendrosios
įmonės nariai, kiti nei Sąjunga, iki kiekvienų metų
sausio 31 d. II KEV bendrosios įmonės valdybai pateikia
ataskaitą apie 2 dalyje nurodytų įnašų, skirtų
kiekvienais ankstesniais finansiniais metais, vertę.
4.           Siekiant įvertinti 2
dalies b punkte ir priede pateiktų įstatų 13 punkto 3 dalies b
eilutėje nurodytus įnašus, išlaidos nustatomos pagal atitinkamų
subjektų įprastą išlaidų apskaitos praktiką, pagal
šalyje, kurioje įsisteigęs kiekvienas subjektas, taikomus apskaitos
standartus ir pagal taikomus tarptautinius apskaitos standartus ir (arba) tarptautinius
finansinių ataskaitų standartus. Išlaidas patvirtina nepriklausomas
išorės auditorius, kurį paskiria atitinkamas subjektas.
Įnašų įvertinimą patikrina II KEV bendroji įmonė.
Jei lieka neaiškumų, jų auditą gali atlikti II KEV bendroji
įmonė.
5.           Komisija gali nutraukti,
proporcingai sumažinti ar sustabdyti  II KEV bendrajai įmonei
skiriamą Sąjungos finansinį įnašą arba inicijuoti
priede pateiktų įstatų 21 punkto 2 dalyje nurodytą
likvidavimo procedūrą, jei tie nariai ar juos sudarantys subjektai
neskiria 2 dalyje nurodytų įnašų, skiria tik jų dalį
ar skiria juos pavėluotai.
5 straipsnis
Finansinės taisyklės
II KEV bendroji įmonė priima savo
specialiąsias finansines taisykles pagal Reglamento (ES, Euratomas) Nr. 966/2012
209 straipsnį ir Reglamentą (ES) Nr. ... [Deleguotasis
reglamentas dėl VPSP taikomo pavyzdinio finansinio reglamento].
6 straipsnis
Darbuotojai
1.           II KEV bendrosios
įmonės darbuotojams taikomos Europos Sąjungos
pareigūnų tarnybos nuostatai ir Europos Sąjungos kitų
tarnautojų įdarbinimo sąlygos, nustatytos Tarybos reglamentu (EEB,
Euratomas, EAPB) Nr. 259/68[20],
ir Sąjungos institucijų tarpusavio susitarimu priimtos tų
Tarnybos nuostatų ir tų Kitų tarnautojų įdarbinimo
sąlygų įgyvendinimo taisyklės.
2.           II KEV bendrosios
įmonės personalo atžvilgiu valdyba naudojasi įgaliojimais, kurie
Tarnybos nuostatuose suteikti paskyrimų institucijai, o Kitų
tarnautojų įdarbinimo sąlygose – institucijai, įgaliotai
sudaryti darbo sutartis (toliau – paskyrimų institucijos
įgaliojimai).
Laikydamasi Tarnybos nuostatų 110 straipsnio
valdyba priima sprendimą, pagrįstą Tarnybos nuostatų 2
straipsnio 1 dalimi ir Kitų tarnautojų įdarbinimo
sąlygų 6 straipsniu, dėl atitinkamų paskyrimų
institucijos įgaliojimų suteikimo vykdomajam direktoriui ir
apibrėžia sąlygas, kuriomis tas įgaliojimų suteikimas gali
būti sustabdytas. Vykdomajam direktoriui leidžiama atlikti
perįgaliojimą.
Kai to reikia dėl išimtinių
aplinkybių, valdyba gali priimti sprendimą laikinai sustabdyti
paskyrimų institucijos įgaliojimų suteikimą vykdomajam
direktoriui bei pastarojo įvykdytą perįgaliojimą, kad jais
naudotųsi pati arba juos suteiktų vienam iš savo narių arba
bendrosios įmonės darbuotojui, kitam nei vykdomasis direktorius.
3.           Valdyba priima atitinkamas
Tarnybos nuostatų ir kitų tarnautojų įdarbinimo
sąlygų įgyvendinimo taisykles, laikydamasi Tarnybos
nuostatų 110 straipsnio.
4.           Personalo ištekliai nustatomi
II KEV bendrosios įmonės personalo etatų planu, kuriame
laikantis jos metinio biudžeto nurodomas laikinų etatų skaičius
pagal pareigų grupę bei lygį ir sutartininkų skaičius,
išreikštas visos darbo dienos ekvivalentu.
5.           II KEV bendrosios
įmonės personalą sudaro laikinieji darbuotojai ir sutartininkai.
6.           Visas išlaidas, susijusias su
personalu, padengia II KEV bendroji įmonė.
7 straipsnis
Deleguotieji nacionaliniai ekspertai ir stažuotojai
1.           II KEV bendrojoje
įmonėje gali dirbti jos neįdarbinti deleguotieji nacionaliniai
ekspertai ir stažuotojai. Deleguotųjų nacionalinių ekspertų
skaičius, išreikštas visos darbo dienos ekvivalentu, įtraukiamas į
informaciją apie personalą, kaip numatyta šio reglamento 6 straipsnio
4 dalyje, laikantis metinio biudžeto.
2.           Valdyba priima
sprendimą, kuriuo nustatomos nacionalinių ekspertų delegavimo
į II KEV bendrąją įmonę taisyklės ir
stažuotojų darbo taisyklės.
8 straipsnis
Privilegijos ir imunitetai
II KEV bendrajai įmonei ir jos personalui
taikomas Protokolas dėl Sąjungos privilegijų ir imunitetų.
9 straipsnis
II KEV bendrosios įmonės atsakomybė
1.           Sutartinė II KEV
bendrosios įmonės atsakomybė reglamentuojama atitinkamomis
sutartinėmis nuostatomis ir konkrečiam susitarimui, sprendimui ar
sutarčiai taikoma teise.
2.           Deliktinės
atsakomybės atveju II KEV bendroji įmonė pagal bendrus
valstybių narių teisės principus atlygina bet kokią
žalą, kurią eidami savo pareigas padaro jos darbuotojai.
3.           Bet kokie II KEV bendrosios
įmonės mokėjimai, susiję su 1 ir 2 dalyse nurodyta
atsakomybe, taip pat dėl jos patirtos sąnaudos ir išlaidos laikomi II
KEV bendrosios įmonės išlaidomis ir padengiami naudojant II KEV
bendrosios įmonės išteklius.
4.           Už II KEV bendrosios
įmonės įsipareigojimų įvykdymą yra atsakinga tik
pati II KEV bendroji įmonė.
10 straipsnis
Teisingumo Teismo jurisdikcija ir taikytina teisė 
1.           Teisingumo Teismo
jurisdikcijai priklauso spręsti Sutartyje nurodytomis sąlygomis ir
tokiais atvejais:
(a)         
kilus narių ginčui, kuris siejasi su šio
reglamento dalyku;
(b)         
pagal visas arbitražines išlygas, įtrauktas
į II KEV bendrosios įmonės sudarytus susitarimus, sprendimus ar
sutartis;
(c)         
kilus ginčams, susijusiems su kompensacijomis
už žalą, kurią eidami savo pareigas padarė II KEV bendrosios
įmonės darbuotojai;
(d)         
kilus II KEV bendrosios įmonės ir jos
tarnautojų ginčui srityje, kuri reglamentuojama Europos Sąjungos
pareigūnų tarnybos nuostatais ir Kitų tarnautojų
įdarbinimo sąlygomis, ir tuose dokumentuose nurodytomis sąlygomis.
2.           Šiame reglamente ar kituose
Sąjungos teisės aktuose nenumatytiems atvejams taikoma šalies,
kurioje yra II KEV bendrosios įmonės buveinė, teisė.
11 straipsnis
Vertinimas
1.           Komisija iki 2017 m.
gruodžio 31 d. atlieka II KEV bendrosios įmonės tarpinį
įvertinimą, per kurį ji pirmiausia įvertina kitus nei
Sąjunga narius sudarančių subjektų ir kitų
juridinių asmenų dalyvavimo netiesioginiuose veiksmuose lygį ir
įnašą jiems. Įvertinimo išvadas ir savo pastabas Komisija iki 2018 m.
birželio 30 d. pateikia Europos Parlamentui ir Tarybai.
2.           Remdamasi 1 dalyje nurodyto
tarpinio įvertinimo išvadomis Komisija gali imtis priemonių pagal 4
straipsnio 5 dalį arba kitų atitinkamų veiksmų.
3.           Per šešis mėnesius po II
KEV bendrosios įmonės likvidavimo, bet ne vėliau kaip per dvejus
metus nuo priede pateiktų įstatų 21 punkte nurodytos likvidavimo
procedūros inicijavimo Komisija atlieka II KEV bendrosios įmonės
galutinį įvertinimą. To galutinio įvertinimo rezultatai
pateikiami Europos Parlamentui ir Tarybai.
12 straipsnis
Biudžeto įvykdymo patvirtinimas
1.           Biudžeto įvykdymo
patvirtinimas, susijęs su Sąjungos įnašu II KEV bendrajai
įmonei, yra biudžeto įvykdymo patvirtinimo, kurį, gavęs
Tarybos rekomendaciją, Komisijai suteikia Europos Parlamentas pagal
Sutarties 319 straipsnyje nustatytą procedūrą, dalis.
2.           II KEV bendroji
įmonė visapusiškai bendradarbiauja su institucijomis, kurios
bendradarbiauja su biudžeto įvykdymo patvirtinimo procedūroje
dalyvaujančiomis institucijomis, ir prireikus pateikia visą
reikalingą papildomą informaciją. Todėl jos gali būti
paprašyta atsiųsti atstovą į susitikimus su atitinkamomis
institucijomis ar įstaigomis ir suteikti paramą Komisijos
įgaliotajam leidimus suteikiančiam pareigūnui.
13 straipsnis
Ex post auditai
1.           Netiesioginių
veiksmų išlaidų ex post auditus atlieka II KEV bendroji
įmonė pagal Reglamento (ES) Nr. …/2013 [Bendroji programa
„Horizontas 2020“] 23 straipsnį, kaip Bendrosios programos
„Horizontas 2020“ netiesioginių veiksmų dalis.
2.           Siekdama užtikrinti
derėjimą Komisija gali nuspręsti atlikti 1 dalyje nurodytus
auditus.
14 straipsnis
Narių finansinių interesų apsauga
1.           Nepažeisdama priede
pateiktų įstatų 17 punkto 4 dalies, II KEV bendroji
įmonė suteikia Komisijos darbuotojams, kitiems jos įgaliotiems
asmenims ir Audito Rūmams prieigą prie jos objektų, patalpų
ir visos informacijos, įskaitant informaciją elektroniniu formatu,
kurios jiems reikia atliekant auditus.
2.           Europos kovos su
sukčiavimu tarnyba (OLAF) gali atlikti tyrimus, įskaitant patikras ir
patikrinimus vietoje, remdamasi 1999 m. gegužės 25 d. Europos
Parlamento ir Tarybos reglamento (EB) Nr. 1073/1999 dėl Europos kovos
su sukčiavimu tarnybos (OLAF) atliekamų tyrimų[21] ir 1996 m. lapkričio
11 d. Tarybos reglamento (Euratomas, EB) Nr. 2185/96 dėl
Komisijos atliekamų patikrinimų ir inspektavimų vietoje siekiant
apsaugoti Europos Bendrijų finansinius interesus nuo sukčiavimo ir
kitų pažeidimų [22]
nuostatomis ir procedūromis, kad nustatytų sukčiavimo,
korupcijos arba kitos neteisėtos veiklos, kenkiančios Sąjungos
finansiniams interesams, atvejus, susijusius su susitarimu ar sprendimu arba
sutartimi, finansuojamais pagal šį reglamentą.
3.           Nepažeidžiant 1 ir 2
dalių, sutartyse, susitarimuose ir sprendimuose, kurie atsirado
įgyvendinant šį reglamentą, yra nuostatos, kuriomis Komisija, II
KEV bendroji įmonė, Audito Rūmai ir OLAF aiškiai įgaliojami
atlikti tokius auditus ir tyrimus atitinkamai pagal kiekvieno jų
įgaliojimus.
4.           II KEV bendroji
įmonė užtikrina, kad jos narių finansiniai interesai
būtų tinkamai saugomi atlikdama arba pavesdama atlikti tinkamą
vidaus ir išorės kontrolę.
5.           II KEV bendroji
įmonė prisijungia prie 1999 m. gegužės 25 d.
Tarpinstitucinio Europos Parlamento, Tarybos ir Komisijos susitarimo dėl
OLAF atliekamų vidaus tyrimų[23].
II KEV bendroji įmonė patvirtina būtinas priemones, kurios
reikalingos OLAF atliekamiems vidaus tyrimams palengvinti.
15 straipsnis
Konfidencialumas
Nepažeisdama 16 straipsnio, II KEV bendroji
įmonė užtikrina neskelbtinos informacijos, kurios atskleidimas
galėtų pakenkti jos narių ar jos veikloje
dalyvaujančių subjektų interesams, apsaugą.
16 straipsnis
Skaidrumas
1.           II KEV bendrosios
įmonės turimiems dokumentams taikomas Europos Parlamento ir Tarybos
reglamentas (EB) Nr. 1049/2001 dėl galimybės visuomenei
susipažinti su Europos Parlamento, Tarybos ir Komisijos dokumentais[24].
2.           KEV bendrosios
įmonės valdyba gali patvirtinti praktines Reglamento (EB) Nr. 1049/2001
įgyvendinimo priemones.
3.           Nepažeidžiant 10 straipsnio,
II KEV bendrosios įmonės priimti sprendimai pagal Reglamento (EB) Nr. 1049/2001
8 straipsnį gali būti skundžiami Ombudsmenui Sutarties 228
straipsnyje nustatyta tvarka.
17 straipsnis
Dalyvavimo ir sklaidos taisyklės
II KEV bendrosios įmonės
finansuojamiems veiksmams taikomas Reglamentas (ES) Nr. ... [„Horizonto 2020“
dalyvavimo ir sklaidos taisyklės]. Laikantis to reglamento, II KEV
bendroji įmonė laikoma finansuojančiąja įstaiga ir
teikia finansinę paramą netiesioginiams veiksmams, kaip nurodyta
priede pateiktų įstatų 1 punkte.
18 straipsnis
Priimančiosios valstybės parama
II KEV bendroji įmonė ir
valstybė, kurioje yra jos buveinė, gali sudaryti administracinį
susitarimą dėl privilegijų, imunitetų ir kitos paramos,
kurią ta valstybė turi teikti II KEV bendrajai įmonei.
19 straipsnis
Panaikinimas ir pereinamojo laikotarpio nuostatos
1.           Reglamentas (EB) Nr. 521/2008,
kuriuo įsteigiama KEV bendroji įmonė, panaikinamas nuo 2014 m.
sausio 1 d.
2.           Nepažeidžiant 1 dalies, pagal
Reglamentą (EB) Nr. 521/2008 pradėti veiksmai ir su tais
veiksmais susiję finansiniai įsipareigojimai juo reglamentuojami iki
jų įgyvendinimo pabaigos.
Į 11 straipsnio 1 dalyje nurodytą
tarpinį įvertinimą įtraukiamas galutinis KEV bendrosios
įmonės veiklos pagal Reglamentą (EB) Nr. 521/2008
įvertinimas.
3.           Šis reglamentas nedaro
poveikio darbuotojų, įdarbintų pagal Reglamentą (EB) Nr. 521/2008,
teisėms ir pareigoms.
Pirmoje pastraipoje nurodytų darbuotojų
įdarbinimo sutartys pagal šį reglamentą gali būti
atnaujinamos laikantis Tarnybos nuostatų.
Visų pirma vykdomasis direktorius, paskirtas
pagal Reglamentą (EB) Nr. 521/2008, likusiam kadencijos laikotarpiui
yra paskiriamas nuo 2014 m. sausio 1 d. eiti šiame reglamente
numatytas vykdomojo direktoriaus pareigas. Kitos sutarties sąlygos
nekinta.
4.           Jei nariai pagal
Reglamentą (EB) Nr. 521/2008 nenutaria kitaip, visos teisės ir
pareigos, įskaitant narių turtą, įsiskolinimus ar
įsipareigojimus, atsiradusios pagal tą reglamentą, yra
perduodamos nariams pagal šį reglamentą.
5.           Visi pagal Reglamentą
(EB) Nr. 521/2008 nepanaudoti asignavimai perduodami KEV 2 bendrajai
įmonei.
20 straipsnis
Įsigaliojimas
Šis reglamentas
įsigalioja dvidešimtą dieną po jo paskelbimo Europos
Sąjungos oficialiajame leidinyje.
Šis reglamentas yra privalomas visas
ir tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
Priedas. 
 II KEV BENDROSIOS ĮMONĖS ĮSTATAI
1. Užduotys
II KEV bendrosios įmonės užduotys:
(a)                   
finansiškai remti mokslinių tyrimų ir
inovacijų netiesioginius veiksmus, visų pirma dotacijomis;
(b)                   
pasiekti reikiamą mokslinių tyrimų
veiklos kritinę masę, kad pramonė, viešieji bei privatieji
investuotojai, sprendimų priėmėjai ir kitos suinteresuotosios
šalys įgytų pasitikėjimą įsitraukti į
ilgalaikę programą;
(c)                   
integruoti mokslinius tyrimus bei technologinę
plėtrą ir siekti ilgalaikio tvarumo bei pramonės konkurencingumo
(sąnaudų, veiklos rezultatų ir ilgaamžiškumo atžvilgiais)
tikslų ir nugalėti esmines technologines kliūtis;
(d)                   
skatinti naujovių diegimą ir naujų
vertės grandinių kūrimąsi;
(e)                   
sudaryti sąlygas pramonės,
universitetų ir mokslinių tyrimų centrų sąveikai;
(f)                     
skatinti jos veikloje dalyvauti MVĮ laikantis
Bendrosios programos „Horizontas 2020“ tikslų;
(g)                   
atlikti plataus masto socialinius, technologinius
ir ekonominius tyrimus, siekiant vertinti bei stebėti technologinę
pažangą ir ne techninio pobūdžio kliūtis pateikti rinkai;
(h)                   
skatinti rengti naujas ir peržiūrėti
galiojančias taisykles bei standartus, siekiant pašalinti dirbtinai
sukurtas kliūtis patekti rinkai ir remti sukeičiamumą,
sąveiką, tarptautinę prekybą ir eksporto rinkas;
(i)                     
užtikrinti KEV bendrosios įmonės veiksmingą
valdymą;
(j)                     
asignuoti Sąjungos finansavimą ir
sutelkti privačiojo sektoriaus bei kitas viešojo sektoriaus lėšas,
kurių reikia kuro elementų ir vandenilio mokslinių tyrimų
ir inovacijų veiklai įgyvendinti;
(k)                   
skatinti pramonę įsitraukti į
papildomą veiklą, kuri įgyvendinama ne per netiesioginius
veiksmus, ir sudaryti jai sąlygas dalyvauti toje veikloje;
(l)                     
vykdyti informacijos, komunikacijos, panaudojimo ir
sklaidos veiklą taikant, mutatis mutandis, Reglamento (ES) Nr. …/2013
[Bendroji programa „Horizontas 2020“] 22 straipsnį; 
(m)                 
atlikti visas kitas užduotis, reikalingas šio
reglamento 2 straipsnyje nurodytiems tikslams pasiekti.
2. Nariai
II KEV bendrosios įmonės nariai:
(a)                   
Sąjunga, atstovaujama Komisijos,
(b)                   
,,New Energy World Industry Grouping AISBL“ (kai
priims šiuos įstatus pritarimo raštu), pagal Belgijos teisę
įregistruota ne pelno organizacija (registracijos numeris 890025478),
kurios nuolatinis biuras yra Briuselyje (Belgija), (toliau – pramonės
grupė) ir
(c)                   
,,New European Research Grouping on Fuel Cells and
Hydrogen AISBL“ (kai priims šiuos įstatus pritarimo raštu), pagal Belgijos
teisę įregistruota ne pelno organizacija (registracijos numeris 0897.679.372),
kurios nuolatinis biuras Briuselyje (Belgija), (toliau – mokslinių
tyrimų grupė).
3. Narystės
pakeitimai
1.           Bet kuris II KEV bendrosios
įmonės narys gali nutraukti savo narystę. Nutraukimas
neatšaukiamai įsigalioja praėjus šešiems mėnesiams nuo pranešimo
kitiems nariams. Nuo to momento buvę nariai atleidžiami nuo visų įsipareigojimų,
išskyrus tuos, kuriuos II KEV bendroji įmonė patvirtino ar
prisiėmė iki narystės nutraukimo.
2.           Negavus išankstinio valdybos
pritarimo narystė II KEV bendrojoje įmonėje negali būti
perduota trečiajai šaliai.
3.           Kai tik pagal šį
punktą įvyksta narystės pokyčių, II KEV bendroji
įmonė savo svetainėje nedelsdama paskelbia atnaujintą II
KEV bendrosios įmonės narių sąrašą ir nurodo
pokyčių įsigaliojimo datą.
4. II KEV
bendrosios įmonės darbo organizavimas
1.           II KEV bendrosios
įmonės organai yra šie:
(a)         
valdyba;
(b)         
vykdomasis direktorius;
(c)         
mokslinis komitetas;
(d)         
valstybių atstovų grupė;
(e)         
suinteresuotųjų šalių forumas.
2.           Mokslinis komitetas,
valstybių atstovų grupė ir suinteresuotųjų šalių
forumas yra II KEV bendrosios įmonės patariamieji organai.
5. Valdybos
sudėtis
Valdybą sudaro:
(a)                   
trys Komisijos atstovai;
(b)                   
šeši pramonės grupės atstovai, kurių
bent vienas atstovauja MVĮ;
(c)                   
vienas mokslinių tyrimų grupės
atstovas;
6. Valdybos
veiklos organizavimas
1.           Komisijai priklauso 50 %
balsavimo teisių. Komisijos balsas yra nedalomas. Pramonės grupei
priklauso 43 % balsavimo teisių, o mokslinių tyrimų grupei
–7 % balsavimo teisių. Nariai deda visas įmanomas pastangas
susitarti. Nesusitarus valdyba priima sprendimus bent 75 % visų
balsų, įskaitant balsus tų, kurie posėdyje nedalyvauja,
dauguma.
2.           Valdyba dvejiems metams
išsirenka pirmininką.
3.           Valdyba rengia eilinius
posėdžius bent du kartus per metus. Ji bet kada gali sušaukti neeilinius
posėdžius Komisijai, pramonės grupės ir mokslinių
tyrimų grupės atstovų daugumai arba pirmininkui paprašius.
Valdybos posėdžius sušaukia jos pirmininkas; jie paprastai vyksta II KEV
bendrosios įmonės buveinėje.
Vykdomasis direktorius turi teisę dalyvauti
svarstymuose, tačiau neturi balsavimo teisės.
Valstybių atstovų grupės
pirmininkas turi teisę dalyvauti valdybos posėdžiuose stebėtojo
teisėmis.
Valdyba, kiekvienu atveju spręsdama atskirai,
gali į savo posėdžius pakviesti kitus asmenis, ypač
Sąjungos regionų valdžios institucijų atstovus, dalyvauti
stebėtojų teisėmis.
Narių atstovai nėra asmeniškai atsakingi
už veiksmus, kuriuos įvykdė kaip atstovai valdyboje.
Valdyba priima savo darbo tvarkos taisykles.
7. Valdybos
užduotys
1.           Valdyba bendrai atsako už II
KEV bendrosios įmonės strateginę kryptį bei veiklą ir
prižiūri tos veiklos įgyvendinimą.
2.           Konkrečios valdybos
užduotys:
(a)         
spręsti dėl nario, kuri nevykdo
įsipareigojimų, narystės II KEV bendrojoje įmonėje
nutraukimo;
(b)         
tvirtinti II KEV bendrosios įmonės
finansines taisykles pagal šio reglamento 5 straipsnį;
(c)         
priimti II KEV bendrosios įmonės
metinį biudžetą (įskaitant etatų planą), nurodant
laikinus etatus pagal pareigų grupę ir lygį, taip pat
sutartininkų ir deleguotųjų nacionalinių ekspertų
skaičių, išreikštą visos darbo dienos ekvivalentu;
(d)         
darbuotojų atžvilgiu vykdyti paskyrimų
institucijos įgaliojimus pagal šio reglamento 6 straipsnio 2 dalį;
(e)         
paskirti ir atleisti vykdomąjį
direktorių, pratęsti jo kadencijos trukmę, teikti jam gaires ir
stebėti jo darbo rezultatus;
(f)           
pagal vykdomojo direktoriaus rekomendaciją
patvirtinti 9 punkto 5 dalyje numatytos programų biuro organizacinę
struktūrą;
(g)         
priimti metų darbo planą ir atitinkamas
išlaidų sąmatas pagal vykdomojo direktoriaus pasiūlymą,
pasikonsultavus su moksliniu komitetu ir valstybių atstovų grupe;
(h)         
tvirtinti šio reglamento 4 straipsnio 2 dalies b
punkte nurodytą metų papildomos veiklos planą pagal kitų
nei Sąjunga narių pasiūlymą ir pasikonsultavus, kai tinka,
su ad hoc patariamąja grupe;
(i)           
tvirtinti metų sąskaitas;
(j)           
tvirtinti metinę veiklos ataskaitą,
įskaitant atitinkamas išlaidas;
(k)         
jei tinka, nustatyti tvarką, pagal kurią
būtų sukurta II KEV bendrosios įmonės vidaus audito
grupė;
(l)           
tvirtinti kvietimus teikti pasiūlymus ir, kai
tinka, su jais susijusias pasiūlymų teikimo, vertinimo, atrankos,
sutarties sudarymo ir peržiūros taisykles;
(m)       
tvirtinti finansuoti atrinktų veiksmų
sąrašą;
(n)         
nustatyti II KEV bendrosios įmonės
komunikacijos politiką pagal vykdomojo direktoriaus rekomendaciją;
(o)         
kai tinka, parengti įgyvendinimo taisykles
pagal šio reglamento 6 straipsnio 3 dalį;
(p)         
kai tinka, parengti nacionalinių ekspertų
delegavimo į II KEV bendrąją įmonę ir stažuotojų
darbo taisykles laikantis šio reglamento 7 straipsnio;
(q)         
kai tinka, įsteigti patariamąsias grupes,
kurios papildo II KEV bendrosios įmonės organus;
(r)          
kai tinka, bet kurio II KEV bendrosios
įmonės nario siūlymu teikti Komisijai prašymus iš dalies
pakeisti šį reglamentą; 
(s)          
būti atsakinga už visas užduotis, kurias II
KEV bendroji įmonė gali paskirti vykdyti vienam iš savo organų,
tačiau jų nėra jiems konkrečiai paskyrusi.
8. Vykdomojo
direktoriaus skyrimas, atleidimas ar kadencijos pratęsimas
1.           Vykdomąjį
direktorių skiria valdyba iš Komisijos pasiūlytų kandidatų
sąrašo po atviros ir skaidrios atrankos procedūros. Kai tinka,
Komisija į atrankos procedūrą įtraukia kitų II KEV
bendrosios įmonės narių atstovus.
Visų pirma, kitiems II KEV bendrosios
įmonės nariams užtikrinamas tinkamas atstovavimas atrankos
procedūros pirminės atrankos etape. Tuo tikslu kiti II KEV bendrosios
įmonės nariai bendru sutarimu valdybos vardu paskiria atstovą ir
stebėtoją.
2.           Vykdomasis direktorius yra
vienas iš darbuotojų ir yra įdarbinamas kaip II KEV bendrosios
įmonės laikinasis darbuotojas pagal Sąjungos kitų
tarnautojų įdarbinimo sąlygų 2 straipsnio a punktą.
Sudarant sutartį su vykdomuoju direktoriumi
II KEV bendrajai įmonei atstovauja valdybos pirmininkas.
3.           Vykdomasis direktorius
skiriamas trejų metų kadencijai. Iki to laikotarpio pabaigos
Komisija, jei tinka, kartu su kitais II KEV bendrosios įmonės
nariais, įvertina vykdomojo direktoriaus darbo rezultatus ir II KEV
bendrosios įmonės būsimas užduotis bei iššūkius.
4.           Komisijos, atsižvelgusios
į 3 dalyje numatytą vertinimą, pasiūlymu valdyba gali
vieną kartą, ne ilgiau kaip ketveriems metams pratęsti vykdomojo
direktoriaus kadenciją.
5.           Vykdomasis direktorius, kurio
kadencija buvo pratęsta, viso bendro laikotarpio pabaigoje negali
dalyvauti kitoje atrankos į tas pačias pareigas procedūroje.
6.           Atleisti vykdomąjį
direktorių savo sprendimu gali tik valdyba, gavusi Komisijos, jei tinka,
kartu su kitais II KEV bendrosios įmonės nariais pateiktą
pasiūlymą.
9. Vykdomojo
direktoriaus užduotys
1.           Vykdomasis direktorius yra
vykdomasis vadovas, atsakingas už kasdienį II KEV bendrosios
įmonės valdymą vadovaujantis valdybos sprendimais.
2.           Vykdomasis direktorius yra II
KEV bendrosios įmonės teisinis atstovas. Jis yra atskaitingas
valdybai.
3.           Vykdomasis direktorius vykdo
II KEV bendrosios įmonės biudžetą.
4.           Vykdomasis direktorius
visų pirma nepriklausomai atlieka tokias užduotis:
(a)         
parengia ir pateikia valdybai priimti metinio
biudžeto projektą su atitinkamu personalo etatų planu, nurodydamas
laikinus etatus pagal lygį ir pareigų grupę, taip pat
sutartininkų ir deleguotųjų nacionalinių ekspertų
skaičių, išreikštą visos darbo dienos ekvivalentu;
(b)         
parengia ir teikia valdybai tvirtinti metų
darbo planą ir atitinkamas išlaidų sąmatas;
(c)         
teikia valdybai tvirtinti metines sąskaitas;
(d)         
parengia ir teikia valdybai tvirtinti metinę
veiklos ataskaitą ir atitinkamas išlaidas;
(e)         
teikia valdybai ataskaitą dėl
nepiniginių įnašų netiesioginiams veiksmams, kaip numatyta
priede pateiktų įstatų 13 punkto 3 dalies b eilutėje;
(f)           
teikia valdybai tvirtinti atrinktinų
finansuoti pasiūlymų sąrašą;
(g)         
pasirašo individualius dotacijų susitarimus ir
sprendimus;
(h)         
pasirašo viešojo pirkimo sutartis;
(i)           
įgyvendina II KEV bendrosios įmonės
komunikacijos politiką;
(j)           
organizuoja, orientuoja ir prižiūri II KEV
bendrosios įmonės veiklą ir darbuotojus pagal valdybos suteiktus
įgaliojimus, kaip nustatyta šio reglamento 6 straipsnio 2 dalyje;
(k)         
nustato efektyvią ir veiksmingą vidaus
kontrolės sistemą, užtikrina jos veikimą ir valdybai praneša
apie visus jos reikšmingus pakeitimus;
(l)           
užtikrina rizikos vertinimo ir rizikos valdymo
įgyvendinimą;
(m)       
imasi kitų priemonių, kurių reikia
II KEV bendrosios įmonės tikslų įgyvendinimo pažangai
įvertinti;
(n)         
atlieka visas kitas valdybos vykdomajam direktoriui
patikėtas ar skirtas užduotis.
5.           Vykdomasis direktorius
įsteigia programų biurą, už kurį yra atsakingas ir kuris
vykdo visas pagal šį reglamentą atsirandančias pagalbines
užduotis. Programų biure dirba II KEV bendrosios įmonės
darbuotojai; jis visų pirma atlieka šias užduotis:
(a)         
teikia paramą kuriant ir valdant tinkamą
apskaitos sistemą pagal II KEV bendrosios įmonės finansines
taisykles;
(b)         
administruoja kvietimus teikti pasiūlymus,
kaip numatyta metų darbo plane, ir administruoja bei koordinuoja susitarimus
ar sprendimus;
(c)         
teikia nariams ir kitiems II KEV bendrosios
įmonės organams visą aktualią informaciją ir
paramą, kurių jiems reikia savo pareigoms atlikti, ir tenkina jų
specialius prašymus;
(d)         
atlieka II KEV bendrosios įmonės
organų sekretoriato funkcijas ir teikia paramą visoms valdybos
įsteigtoms patariamosioms grupėms.
10. Mokslinis
komitetas
1.           Mokslinį komitetą
sudaro ne daugiau kaip devyni nariai. Jis renka pirmininką iš savo
narių.
2.           Nariai proporcingai
atstovauja pasaulinio lygio akademinės bendruomenės, pramonės ir
reguliavimo institucijų ekspertams. Visi mokslinio komiteto nariai kartu
turi reikiamos mokslinės kompetencijos ir techninės srities
žinių, būtinų teikiant moksliškai pagrįstas rekomendacijas
II KEV bendrajai įmonei.
3.           Valdyba nustato
konkrečius mokslinio komiteto narių atrankos kriterijus ir
tvarką ir paskiria jo narius. Valdyba atsižvelgia į potencialias
kandidatūras, kurias pasiūlo II KEV valstybių atstovų
grupė.
4.           Mokslinis komitetas atlieka
šias užduotis:
(a)         
pataria dėl mokslo prioritetų, į
kuriuos reikia atsižvelgti metų darbo planuose;
(b)         
pataria dėl mokslo laimėjimų,
aprašytų metinėje veiklos ataskaitoje.
5.           Mokslinis komitetas
posėdžiauja ne rečiau kaip kartą per metus. Posėdžius
sušaukia jos pirmininkas.
6.           Mokslinis komitetas gali,
pirmininkui sutikus, į posėdžius kviesti kitus asmenis.
7.           Mokslinis komitetas priima
savo darbo tvarkos taisykles.
11.
Valstybių atstovų grupė
1.           II KEV valstybių
atstovų grupę sudaro po vieną kiekvienos valstybės
narės ir kiekvienos Bendrosios programos „Horizontas 2020“ asocijuotosios
šalies atstovą. Ji renka pirmininką iš savo narių.
2.           Valstybių atstovų
grupė posėdžiauja bent kartą per metus. Posėdžius sušaukia
jos pirmininkas. Posėdžiuose dalyvauja vykdomasis direktorius ir valdybos
pirmininkas arba jų atstovai.
Valstybių atstovų grupės
pirmininkas gali į jos posėdžius pakviesti kitus asmenis, ypač
Sąjungos regionų valdžios institucijų atstovus, dalyvauti
stebėtojų teisėmis.
3.           Valstybių atstovų
grupė nagrinėja informaciją ir reiškia nuomonę šiais
klausimais:
(a)         
II KEV bendrosios įmonės programos
pažangos ir jos tikslų įgyvendinimo;
(b)         
strateginių gairių atnaujinimo;
(c)         
sąsajų su Bendrąja programa
„Horizontas 2020“;
(d)         
metų darbo planų
(e)         
MVĮ dalyvavimo.
4.           Valstybių atstovų
grupė taip pat teikia informaciją ir II KEV bendrajai įmonei
tarpininkauja tokiais klausimais:
(a)         
atitinkamų nacionalinių ar
regioninių mokslinių tyrimų ir inovacijų programų
būklės ir galimų bendradarbiavimo sričių,
įskaitant KEV technologijų diegimą, nustatymo;
(b)         
konkrečių priemonių, kurių imamasi
nacionaliniu ar regioniniu lygmeniu ir kurios susijusios su sklaidos
renginiais, teminiais techniniais seminarais ir komunikacijos veikla.
5.           Valstybių atstovų
grupė savo iniciatyva gali pateikti II KEV bendrajai įmonei
rekomendacijas techniniais, valdymo ir finansų klausimais, ypač jei
jie daro poveikį nacionaliniams ar regioniniams interesams.
II KEV bendroji įmonė informuoja
valstybių atstovų grupę apie tolesnę veiklą,
susijusią su tokiomis rekomendacijomis.
6.           II KEV valstybių
atstovų grupė priima savo darbo tvarkos taisykles.
12.
Suinteresuotųjų šalių forumas
1.           Suinteresuotųjų
šalių forume gali dalyvauti visi viešieji ir privatieji suinteresuotieji subjektai,
taip pat valstybių narių, asocijuotųjų šalių ir
kitų šalių tarptautinės interesų grupės.
2.           Suinteresuotų
subjektų forumas informuojamas apie II KEV bendrosios įmonės
veiklą ir jo prašoma pateikti pastabas.
3.           Suinteresuotųjų
šalių forumo posėdžius sušaukia vykdomasis direktorius.
13. Finansavimo
šaltiniai
1.           II KEV bendrąją
įmonę kartu finansuoja Sąjunga ir kiti nei Sąjunga nariai
ar juos sudarantys subjektai dalimis mokėdami finansinius įnašus ir
įnašais, kuriuos sudaro įgyvendinant netiesioginius II KEV bendrosios
įmonės nekompensuojamus veiksmus jų patirtos išlaidos.
2.           II KEV bendrosios įmonės
administracinės išlaidos neviršija 40 mln. EUR; jos padengiamos
finansiniai įnašais, kurie kasmet padalijami Sąjungai ir kitiems nei
Sąjunga nariams. Sąjungos įnašas sudaro 50 %, pramonės
grupės – 43 %, o mokslinių tyrimų grupės – 7 %. Jei
dalis įnašo administracinėms išlaidoms padengti nepanaudojama, ji
gali būti panaudota II KEV bendrosios įmonės veiklos išlaidoms
padengti.
3.           II KEV bendrosios
įmonės veiklos išlaidos padengiamos:
(a)         
Sąjungos įnašu;
(b)         
netiesioginiuose veiksmuose
dalyvaujančių, kitus nei Sąjunga narius sudarančių
subjektų nepiniginiais įnašais, kuriuos sudaro jiems
įgyvendinant netiesioginius veiksmus susidariusios tinkamos finansuoti
sąnaudos, atėmus II KEV bendrosios įmonės įnašą
ir visą kitą Sąjungos skirtą įnašą toms išlaidoms
padengti.
4.           Į biudžetą
įtraukiamus II KEV bendrosios įmonės išteklius sudaro tokie
įnašai:
(a)         
narių finansiniai įnašai, skirti padengti
administracinėms išlaidoms;
(b)         
Sąjungos finansinis įnašas veiklos
išlaidoms padengti;
(c)         
visos pajamos, kurias gauna II KEV bendroji
įmonė;
(d)         
visi kiti finansiniai įnašai, ištekliai ir
pajamos.
Visos palūkanos, gautos už įnašus,
kuriuos iš savo narių gavo II KEV bendroji įmonė, laikomos jos
pajamomis.
5.           Visi II KEV bendrosios
įmonės ištekliai ir veikla yra skirti šio reglamento 2 straipsnyje
numatytiems tikslams siekti.
6.           II KEV bendroji
įmonė valdo visą savo sukauptą turtą arba turtą,
jai perleistą šio reglamento 2 straipsnyje numatytiems tikslams
įgyvendinti.
7.           Kai pajamos viršija išlaidas,
likutis II KEV bendrosios įmonės narėms neišmokamas, išskyrus II
KEV bendrosios įmonės likvidavimo atvejį pagal 21 punktą.
14. Finansiniai
įsipareigojimai
II KEV bendrosios įmonės finansiniai
įsipareigojimai neviršija finansinių išteklių, kuriuos jos
biudžetui paskyrė ar įsipareigojo paskirti narės, sumos.
15. Finansiniai
metai
Finansiniai metai trunka nuo sausio 1 d.
iki gruodžio 31 d.
16. Veiklos ir
finansavimo planavimas
1.           Vykdomasis direktoriaus
pateikia valdybai priimti metų darbo plano projektą, kuriame 
pateikiamas išsamus mokslinių tyrimų ir inovacijų planas,
administracinės veiklos planas ir atitinkama išlaidų sąmata
ateinantiems metams. Darbo plano projekte taip pat nurodoma numatoma
įnašų, kurie turės būti paskirti pagal 13 punkto 3 dalies b
eilutę, vertė.
2.           Konkrečių metų
darbo planas priimamas iki ankstesnių metų pabaigos. Metų darbo
planas skelbiamas viešai.
3.           Vykdomasis direktorius
parengia ateinančių metinio biudžeto projektą ir pateikia
jį priimti valdybai.
4.           Konkrečių metų
metinį biudžetą valdyba priima ankstesnių metų pabaigos.
5.           Metinis biudžetas pritaikomas
siekiant atsižvelgti į Sąjungos biudžete nurodytą Sąjungos
įnašą.
17.
Ataskaitų apie veiklą ir finansavimą teikimas
1.           Vykdomasis direktorius kasmet
teikia valdybai ataskaitą apie vykdant pareigas pasiektus rezultatus pagal
II KEV bendrosios įmonės finansines taisykles.
Kasmet iki vasario 15 d. vykdomasis
direktorius pateikia valdybai tvirtinti metinę veiklos ataskaitą apie
praėjusiais kalendoriniais metais II KEV bendrosios įmonės
padarytą pažangą, visų pirma palyginti su tų metų
darbo planu. Toje ataskaitoje, inter alia, pateikiama informacija apie:
(a)         
mokslinius tyrimus, inovacijas ir kitus atliktus
veiksmus bei atitinkamas išlaidas;
(b)         
pateiktus veiksmus, atskirai nurodant dalyvių
tipus, įskaitant MVĮ, ir valstybes;
(c)         
finansuoti atrinktus veiksmus, atskirai nurodant
dalyvių tipus, įskaitant MVĮ, ir valstybes, taip pat nurodant II
KEV bendrosios įmonės finansavimą atskiriems dalyviams ir
veiksmams.
2.           Valdybai patvirtinus,
metinė veiklos ataskaita paskelbiama viešai.
3.           II KEV bendroji įmonė
teikia metinę ataskaitą Komisijai pagal Reglamento (ES, Euratomas) Nr. 966/2012
60 straipsnio 5 dalį.
4.           II KEV bendrosios
įmonės sąskaitas tikrina nepriklausoma audito įstaiga, kaip
numatyta Reglamento (ES, Euratomas) Nr. 966/2012 60 straipsnio 5 dalyje.
II KEV bendrosios įmonės
sąskaitų Audito Rūmai netikrina.
18. Vidaus
auditas 
II KEV bendrosios įmonės atžvilgiu
Komisijos vidaus auditorius turi tuos pačius įgaliojimus, kaip ir
Komisijos atžvilgiu.
19. Narių
atsakomybė ir draudimas
1.           Narių finansinė
atsakomybė už KEV bendrosios įmonės skolas neviršija jų jau
sumokėto įnašo administracinėms išlaidoms padengti.
2.           II KEV bendroji
įmonė apsidraudžia tinkamu draudimu ir moka draudimo įmokas.
20. Interesų
konfliktas
1.           KEV bendroji įmonė,
jos organai ir darbuotojai vykdydami veiklą turi vengti bet kokio
interesų konflikto.
2.           II KEV bendrosios
įmonės valdyba gali priimti savo nariams, organams ir darbuotojams
taikomas interesų konfliktų prevencijos ir valdymo taisykles. Tose
taisyklėse yra nuostatos, kuriomis siekiama išvengti valdybos narių
atstovų interesų konfliktų.
21. Likvidavimas
1.           Pasibaigus šio reglamento 1
straipsnyje apibrėžtam laikotarpiui II KEV bendroji įmonė
likviduojama.
2.           Likvidavimo procedūra
automatiškai pradedama, kai Komisija ar visi kiti nei Sąjunga nariai
pasitraukia iš II KEV bendrosios įmonės.
3.           Siekdama atlikti II KEV
bendrosios įmonės likvidavimo procedūrą, valdyba paskiria
vieną ar daugiau likvidatorių, kurie laikosi valdybos sprendimų.
4.           Likviduojamos II KEV
bendrosios įmonės turtas naudojamas jos įsipareigojimams ir su
likvidavimu susijusioms išlaidoms padengti. Perteklius paskirstomas likvidavimo
metu esantiems nariams proporcingai pagal jų finansinį
įnašą II KEV bendrajai įmonei. Sąjungai paskirtas
perteklius grąžinamas į Sąjungos biudžetą.
5.           Sukuriama ad hoc procedūra,
kuria užtikrinamas tinkamas II KEV bendrosios įmonės sudaryto
susitarimo ar priimto sprendimo ir viešojo pirkimo sutarties, kuri veikia
ilgiau nei II KEV bendroji įmonė, valdymas.
FINANSINĖ TEISĖS AKTO PASIŪLYMO
PAŽYMA
1.           PASIŪLYMO (INICIATYVOS)
STRUKTŪRA
              1.1.    Pasiūlymo (iniciatyvos) pavadinimas
              1.2.    Atitinkama
(-os) politikos sritis (-ys) VGV / VGB sistemoje
              1.3.    Pasiūlymo
(iniciatyvos) pobūdis
              1.4.    Tikslai
              1.5.    Pasiūlymo
(iniciatyvos) pagrindas
              1.6.    Trukmė
ir finansinis poveikis
              1.7.    Numatytas
(-i) valdymo būdas (-ai)
2.           VALDYMO PRIEMONĖS 
              2.1.    Priežiūros
ir atskaitomybės taisyklės
              2.2.    Valdymo
ir kontrolės sistema
              2.3.    Sukčiavimo
ir pažeidimų prevencijos priemonės
3.           NUMATOMAS PASIŪLYMO (INICIATYVOS)
FINANSINIS POVEIKIS
              3.1.    Atitinkama
(-os) daugiametės finansinės programos išlaidų kategorija (-os)
ir biudžeto išlaidų eilutė (-ės)
              3.2.    Numatomas
poveikis išlaidoms
              3.2.1. Numatomo poveikio
išlaidoms suvestinė
              3.2.2. Numatomas poveikis
KEV bendrosios įmonės asignavimams
              3.2.3. Numatomas poveikis
KEV bendrosios įmonės žmogiškiesiems ištekliams
              3.2.4. Suderinamumas su
dabartine daugiamete finansine programa
              3.2.5. Trečiųjų
šalių įnašai
              3,3.    Numatomas poveikis
įplaukoms
FINANSINĖ
TEISĖS AKTO PASIŪLYMO PAŽYMA
1.           PASIŪLYMO (INICIATYVOS)
STRUKTŪRA 
1.1.        Pasiūlymo (iniciatyvos)
pavadinimas 
Tarybos
reglamento dėl II kuro elementų ir vandenilio bendrosios
įmonės pasiūlymas.
1.2.        Atitinkama (-os) politikos
sritis (-ys) VGV / VGB sistemoje[25]

Bendroji
mokslinių tyrimų ir inovacijų programa „Horizontas 2020“.
Sprendžiami
visuomenės uždaviniai – „Saugi, švari ir efektyviai naudojama energija“ ir
„Pažangus, ekologiškas ir integruotas transportas“.
1.3.        Pasiūlymo (iniciatyvos)
pobūdis 
¨ Pasiūlymas (iniciatyva) susijęs
(-usi) su nauja priemone 
¨ Pasiūlymas (iniciatyva) susijęs
(-usi) su nauja priemone, kuri bus priimta įgyvendinus
bandomąjį projektą ir (arba) atlikus parengiamuosius veiksmus[26] 
x Pasiūlymas (iniciatyva) susijęs
(-usi) su esamos priemonės galiojimo pratęsimu 
¨ Pasiūlymas (iniciatyva) susijęs
(-usi) su priemone, perorientuota į naują priemonę 
1.4.        Tikslas (-ai)
1.4.1.     Komisijos daugiametis
(-čiai) strateginis (-iai) tikslas (-ai), kurio (-ių) siekiama šiuo
pasiūlymu (šia iniciatyva)
 Bendrasis siūlomo Kuro elementų ir vandenilio (KEV) bendrosios įmonės veikimo pratęsimo įgyvendinant „Horizontą 2020“ tikslas yra padėti įgyvendinti optimalią mokslinių tyrimų ir inovacijų programą ES lygmeniu ir Sąjungoje suformuoti stiprų, tvarų ir pasaulyje konkurencingą kuro elementų ir vandenilio pramonę, ypač siekiant: - sumažinti transporto taikmenyse naudotinų kuro elementų sistemų gamybos sąnaudas kartu padidinant jų eksploatavimo trukmę tiek, kad ji taptų konkurencinga tradicinių technologijų atžvilgiu. - padidinti elektros energijos naudojimo efektyvumą ir energijos gamybai naudojamų įvairių kuro elementų ilgaamžiškumą kartu sumažinant sąnaudas, kad jos taptų konkurencingos tradicinių technologijų atžvilgiu. - padidinti energijos naudojimo efektyvumą gaminant vandenilį vandens elektrolizės būdu kartu sumažinant kapitalo sąnaudas, kad vandenilio ir kuro elementų sistemos derinys galėtų būti konkurencingas, palyginti su rinkoje prieinamomis alternatyvomis. - dideliu mastu parodyti galimybę naudoti vandenilį kaip konkurencingą iš atsinaujinančių išteklių pagamintos elektros energijos kaupimo priemonę. 
1.4.2.     Numatomas (-i) rezultatas
(-ai) ir poveikis
 II KEV BĮ potencialas prisidėti prie augimo, darbo vietų kūrimo ir konkurencingumo Europos Sąjungoje aprašytas Poveikio vertinimo 2.2 punkte. 
1.4.3.     Rezultatų ir poveikio
rodikliai 
 Siūlomas pagrindinių veiklos rodiklių (PVR) rinkinys, padėsiantis stebėti II KEV BĮ 2014–2020 m. laikotarpiu pagal programos specialiuosius tikslus. Sritis || PVR aprašymas || Siekis || Data 
 1 veiklos tikslas || Privačiosios ir viešosios išlaidos BĮ inicijuotiems moksliniams tyrimams, technologinei plėtrai, inovacijoms ir ankstyvajai diegimo veiklai Europoje || > 1,4 mlrd. EUR 2014–2020 m. || iki 2020 m. 
 2 veiklos tikslas || MVĮ dalyvavimas BĮ programoje || ≥25% || kiekvieno kvietimo teikti paraiškas atveju 
 3 veiklos tikslas || II KEV BĮ parodomieji projektai vykdomi valstybėse narėse ir regionuose, kuriems teikiama ES struktūrinių fondų parama || 7 projektai || iki 2020 m. 
 4 veiklos tikslas || Trukmė iki dotavimo (nuo kvietimo teikti pasiūlymus termino ir dotacijos pasirašymo) Laikas iki išmokėjimo || < 180 dienų < 90 dienų || kiekvieno kvietimo teikti paraiškas atveju 
1.5.        Pasiūlymo (iniciatyvos)
pagrindas
1.5.1.     Trumpalaikiai arba ilgalaikiai
poreikiai 
               Įgyvendinant „Horizontą 2020“ II KEV BĮ padės siekti bendrųjų ES tikslų – pažangaus, tvaraus ir integracinio augimo:               - didindama kuro elementų ir vandenilio technologijų, naudojamų tvariose mažo anglies dioksido kiekio technologijų energetikos ir transporto sistemose, dalį;               - užtikrinti Europos kuro elementų ir vandenilio pramonės pirmavimą pasaulyje ir konkurencingumą;               - užtikrinti Europos kuro elementų ir vandenilio pramonės integracinį augimą, didinti ir išsaugoti darbo vietų skaičių. 
1.5.2.     Papildoma ES dalyvavimo nauda
               Įsikišimas ES lygmeniu sumažins nacionalinių programų skirtumus, susiskaidymą ir galimą dubliavimąsi. Sėkmė labiau tikėtina, kai sutelkiami ir koordinuojami moksliniai tyrimai ir technologinė plėtra ES lygmeniu, nes plėtotina infrastruktūra ir technologijos yra tarptautinio pobūdžio, bet to, reikia sutelkti pakankamo dydžio išteklius.               Europos Sąjungos įsikišimas padės racionalizuoti mokslinių tyrimų programas ir užtikrinti plėtojamų sistemų sąveiką. 
1.5.3.     Panašios patirties išvados
               Pirmasis tarpinis 2008 m. įsteigtos KEV BĮ vertinimas baigtas 2011 m.; jame padaryta išvada, kad bendrosios įmonės modeliu iš esmės pavyksta sustiprinti viešojo ir privačiojo sektorių vykdomą technologinės plėtros ir parodomąją veiklą, o mokslinių tyrimų ir technologinės plėtros bendruomenei užtikrinamas stabilumas. 
1.5.4.     Suderinamumas ir galima
sąveika su kitomis atitinkamomis priemonėmis
 Šis klausimas aptariamas prie šio pasiūlymo pridedamo poveikio vertinimo dokumento 2.6, 3.2 ir 5.9 punktuose. 
1.6.        Trukmė ir finansinis
poveikis
x     Pasiūlymo (iniciatyvos) trukmė
ribota
x     Pasiūlymas (iniciatyva) galioja nuo 2014 1 1 iki 2024 12
 31
x     Nuo 2014 iki 2020 m. padarytas finansinis poveikis
įsipareigojimų asignavimams ir nuo 2014 m. iki 2024 m. –
mokėjimų asignavimams.
¨      Pasiūlymo (iniciatyvos)
trukmė neribota
–     
Įgyvendinimo pradinis laikotarpis – nuo MMMM
iki MMMM,
–     
vėliau – visuotinis taikymas.
1.7.        Numatytas (-i) valdymo
būdas (-ai)[27] 
¨      Komisijos vykdomas tiesioginis
valdymas
¨      per vykdomąsias įstaigas 
¨      Pasidalijamasis valdymas su valstybėmis narėmis:
x     Netiesioginis valdymas pavedant biudžeto vykdymo užduotis:
¨      tarptautinėms organizacijoms ir jų agentūroms
(nurodyti);
¨      EIB arba Europos investicijų bankui;
x     Finansinio reglamento 209 straipsnyje nurodytoms įstaigoms;
¨      viešosios teisės įstaigoms;
¨      įstaigoms, kurių veiklą reglamentuoja
privatinė teisė, veikiančioms viešųjų paslaugų
srityje, jeigu jos pateikia pakankamas finansines garantijas;
¨      pakankamas finansines garantijas pateikusioms įstaigoms,
kurių veiklą reglamentuoja valstybės narės privatinė
teisė ir kurioms pavesta įgyvendinti viešojo ir privačiojo
sektorių partnerystę;
¨      asmenims, kuriems pavestas konkrečių BUSP veiksmų
vykdymas pagal ES sutarties V antraštinę dalį, ir nurodytiems
atitinkamame pagrindiniame teisės akte.
2.           VALDYMO PRIEMONĖS
2.1.        Priežiūros ir
atskaitomybės taisyklės
 II KEV bendroji įmonė bus stebima palaikant tarpininkavimo ryšius, kaip numatyta prie II KEV bendrosios įmonės reglamento pridedamų įstatų 17 punkte, ir atliekant tarpinį ir baigiamąjį vertinimus, kaip numatyta reglamento 11 straipsnyje. Valdyba taip pat prižiūrės II KEV bendrosios įmonės veiklą.   
2.2.        Valdymo ir kontrolės
sistema
2.2.1.     Nustatyta rizika
Komisija
per įgaliotąjį leidimus duodantį pareigūną
užtikrins, kad II KEV bendrajai įmonei taikomos taisyklės visiškai
atitiktų Finansinio reglamento 60 ir 61 straipsnius. II KEV bendrosios
įmonės stebėjimo nuostatos, įskaitant dėl
narystės valdyboje, ir ataskaitų teikimo nuostatos užtikrins, kad
Komisijos tarnybos galėtų įvykdyti atskaitomybės kolegijai
ir biudžeto valdymo institucijai.
II
KEV BĮ vidaus kontrolės sistema grindžiama:
-
vidaus kontrolės standartų įgyvendinimu suteikiant ne mažesnes
garantijas kaip Komisijos garantijos;
-
geriausių projektų atrankos procedūromis (atliekant
nepriklausomą vertinimą) ir nustatant jas teisinėmis
priemonėmis;
-
projektų ir sutarčių valdymu kiekvieno projekto
įgyvendinimo laikotarpiu;
ex ante visų 100 % pareiškimų
patikrinimu, įskaitant audito pažymėjimų gavimą ir
išlaidų metodų ex ante sertifikavimą; 
-
dalies reikalavimų ex post auditais, vykdomais kaip
„Horizontas 2020“ ex post auditai;
-
moksliniu projektų rezultatų vertinimu.
Siekiant
sušvelninti interesų konfliktų riziką, neatsiejamą nuo II
KEV BĮ, nustatytos įvairios priemonės, visų pirma, vienodos
balsavimo teisės Komisijai ir pramonės partneriams valdyboje,
Komisijos pasiūlymu valdybos atliekama vykdomojo direktoriaus atranka,
darbuotojų nepriklausomumas, paskelbtais atrankos kriterijais
pagrįstas nepriklausomų ekspertų vertinimas kartu numatant
apeliacijos mechanizmus ir išsamų interesų deklaravimą. Vienas
pagrindinių II KEV BĮ vaidmenų – nustatyti etines ir
organizacijos vertybes; Komisija stebės šį procesą.
2.2.2.     Numatomas (-i) kontrolės
metodas (-ai)
Bendrosios
įmonės atžvilgiu Komisijos vidaus auditorius turi tuos pačius
įgaliojimus, kaip ir Komisijos atžvilgiu. Be to, valdyba, jei taikoma,
gali nustatyti tvarką, pagal kurią būtų įsteigta
bendrosios įmonės vidaus audito grupė. II KEV BĮ vykdomasis
direktorius, kaip įgaliotasis leidimus suteikiantis pareigūnas,
privalės įdiegti ekonomiškai efektyvią vidaus kontrolės ir
valdymo sistemą. Jis turės pateikti Komisijai ataskaitą apie
priimtą vidaus kontrolės sistemą.
Komisija
stebės taisyklių nevykdymo riziką naudodama ataskaitos
sistemą, kurią ji išplėtos, ir apžvelgdama ex post
auditų (kurie bus visą „Horizontą 2020“ apimančių
ex post auditų dalis) poveikį iš II KEV BĮ europines
lėšas gavusiems subjektams.
2011 m.
vasario 4 d. 2011 m. vasario 4 d. Europos Vadovų Taryba
pareiškė, kad „itin svarbu supaprastinti ES priemones […], visų pirma
atitinkamoms institucijoms susitariant dėl naujos pusiausvyros tarp
pasitikėjimo ir kontrolės bei tarp rizikavimo ir rizikos vengimo“. Be
to, 2010 m. lapkričio 11 d. (P7_TA(2010)0401) rezoliucijoje
„Dėl mokslinių tyrimų programų įgyvendinimo
paprastinimo“ Europos Parlamentas aiškiai parėmė didesnę
klaidų riziką finansuojant mokslinius tyrimus ir „išreiškė
susirūpinimą, kad dabartinė 7BP valdymo sistema ir praktika yra
grindžiama vien kontrolės priemonėmis.“
Todėl
suinteresuotosios šalys ir ES institucijos sutinka, kad kartu su klaidų
lygiu reikia atsižvelgti ir į įvairius tikslus ir interesus,
ypač į ES mokslinių tyrimų politikos sėkmę,
tarptautinį konkurencingumą ir mokslinę kompetenciją. Kartu
akivaizdu, jog biudžetą reikia valdyti efektyviau ir veiksmingiau bei
užtikrinti, kad nebūtų sukčiaujama ir švaistomos lėšos. 
Kaip
nurodyta, Komisija stebės taisyklių nevykdymo riziką naudodama
ataskaitos sistemą, kurią ji parengs, ir apžvelgdama ex post
auditų (kurie bus visą „Horizontą 2020“ apimančių
ex post auditų dalis) poveikį subjektams, gaunantiems
europines lėšas iš II KEV BĮ. 
2.2.3.     Numatomas neatitikties rizikos
lygis 
Kaip
Komisija nurodė „Horizonto 2020“ finansinėje teisės akto
pažymoje, pasiekti, kad likutinių klaidų lygis būtų
mažesnis nei 2 % visų išlaidų per visą programos
laikotarpį, lieka galutiniu tikslu, todėl ji pasiūlė
keletą supaprastinimo priemonių. Tačiau reikia atsižvelgti
į pirmiau išdėstytus kitus tikslus ir į išlaidas kontrolei.
Kadangi
dalyvavimo KEV BĮ taisyklės yra iš esmės tokios pat, kokias
naudos Komisija, ir kadangi gavėjų populiacija bus panašaus rizikos
profilio kaip Komisijos gavėjai, galima tikėtis, kad klaidų
lygis bus panašus kaip tas, kurį Komisija nustatė „Horizontui 2020“.
Išsamiau
apie tikėtiną su dalyviais susijusį klaidų lygį
paaiškinta „Horizonto 2020“ finansinėje teisės akto pažymoje.
2.3.        Sukčiavimo ir
pažeidimų prevencijos priemonės
Komisija
užtikrins, kad KEV BĮ taikytų tinkamas priemones kovai su
sukčiavimu, korupcija ir kita neteisėta veikla visuose valdymo
proceso etapuose. Buvo patikrinta, ar pasiūlyme dėl programos
„Horizontas 2020“ numatytos veiksmingos apsaugos nuo sukčiavimo
priemonės, ir atliktas poveikio vertinimas. Apskritai pasiūlytos
priemonės turėtų padaryti teigiamą poveikį kovai su
sukčiavimu; daugiau dėmesio bus skiriama rizika grindžiamam auditui
ir sustiprintam moksliniam vertinimui ir kontrolei.
KEV
BĮ jau bendradarbiauja su Komisijos tarnybomis klausimais, susijusiais su
sukčiavimu ir pažeidimais; Komisija užtikrins, kad bendradarbiavimas
tęstųsi ir būtų sustiprintas.
Audito
Rūmai turės įgaliojimus atlikti visų dotacijų
gavėjų, rangovų ir subrangovų, pagal programą
gavusių Sąjungos lėšų, dokumentų auditą ir
auditą vietoje.
Europos
kovos su sukčiavimu tarnyba (OLAF) gali, laikydamasi Reglamente
(Euratomas, EB). 2185/96 nustatytų procedūrų, atlikti
ūkinės veiklos vykdytojų, tiesiogiai susijusių su tokiu
finansavimu, patikrinimus ir inspektavimą vietoje, siekdama nustatyti, ar
vykdant dotacijos susitarimą, dotacijos sprendimą ar sutartį
dėl Sąjungos lėšų skyrimo nebūta Sąjungos
finansiniams interesams kenkiančių sukčiavimo, korupcijos ar
kitos neteisėtos veikos atvejų.
3.           NUMATOMAS PASIŪLYMO (INICIATYVOS)
FINANSINIS POVEIKIS 
3.1.        Atitinkama (-os) daugiametės
finansinės programos išlaidų kategorija (-os) ir biudžeto
išlaidų eilutė (-ės) 
·      Prašomos sukurti naujos biudžeto eilutės
Daugiametės
finansinės programos išlaidų kategorijas ir biudžeto eilutes nurodyti
eilės tvarka.
 Daugiametės finansinės programos išlaidų kategorija || Biudžeto eilutė || Išlaidų rūšis || Įnašas 
 numeris [Išlaidų kategorija „Konkurencingumas augimui ir užimtumui skatinti“ ] || DA / NDA || ELPA šalių || šalių kandidačių || trečiųjų šalių || pagal Finansinio reglamento 18 straipsnio 1 dalies aa punktą 
 [1A] || 08.020733 Visuomenės uždaviniai – II KEV BĮ || DA || TAIP || TAIP || TAIP || TAIP 
*siekiama naudoti vienintelę biudžeto
eilutę. Šios biudžeto eilutės įnašas laukiamas iš:
   || Asignavimai įsipareigojimams (mln. EUR) 
 Biudžeto eilutė || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || Iš viso 
 06.030301 Efektyviai išteklius naudojančios, aplinkai palankios, saugios ir nenutrūkstamos Europos transporto sistemos sukūrimas || 10,050 || 11,741 || 11,742 || 10,634 || 10,479 || 9,980 || 10,374 || 75,000 
 08.020303 Perėjimo prie patikimos, tvarios ir konkurencingumo energetikos sistemos užtikrinimas || 36,177 || 42,267 || 42,271 || 38,283 || 37,726 || 35,929 || 37,347 || 270,000 
 08.020304 tausiai išteklius naudojančios, aplinkai palankios, saugios ir vientisos Europos transporto sistemos kūrimas || 23,448 || 27,395 || 27,398 || 24,813 || 24,452 || 23,287 || 24,207 || 175,000 
 32.040301 Perėjimo prie patikimos, tvarios ir konkurencingumo energetikos sistemos užtikrinimas || 24,118 || 28,178 || 28,181 || 25,522 || 25,151 || 23,952 || 24,898 || 180,000 
   || 93,793 || 109,581 || 109,592 || 99,252 || 97,808 || 93,148 || 96,826 || 700,000 
3.2.        Numatomas poveikis išlaidoms
3.2.1.     Numatomo poveikio išlaidoms
suvestinė 
mln. EUR (tūkstantųjų tikslumu)
 Daugiametės finansinės programos išlaidų kategorija: || 1A || „Konkurencingumas augimui ir užimtumui skatinti“ 
  Kuro elementų ir vandenilio bendroji įmonė ||   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021–2024 metai || IŠ VISO 
 I antraštinė dalis || Įsipareigojimai || (1) || 0,324 || 0,330 || 0,337 || 0,344 || 1,454 || 1,483 || 7,285 ||   || 11,557 
 Mokėjimai || (2) || 0,324 || 0,330 || 0,337 || 0,344 || 1,454 || 1,483 || 1,512 || 5,772 || 11,557 
 II antraštinė dalis || Įsipareigojimai || (1a) || 0,115 || 0,257 || 0,261 || 0,454 || 1,640 || 1,711 || 4,005 ||   || 8,443 
 Mokėjimai || (2 a) || 0,115 || 0,257 || 0,261 || 0,454 || 1,640 || 1,711 || 1,746 || 2,260 || 8,443 
 III antraštinė dalis: || Įsipareigojimai || (3 a) || 93,354 || 108,994 || 108,994 || 98,454 || 94,714 || 89,954 || 85,536 || 0 || 680,000 
   || Mokėjimai || (3b) ||   || 56,012 || 65,396 || 84,067 || 80,871 || 97,298 || 95,462 || 200,893 || 680,000 
 IŠ VISO asignavimų KEV BĮ || Įsipareigojimai || =1+1a +3a || 93,793 || 109,581 || 109,592 || 99,252 || 97,808 || 93,148 || 96,826 || 0 || 700,000 
 Mokėjimai || =2+2a +3b || 0,439 || 56,599 || 65,994 || 84,865 || 83,965 || 100,492 || 98,720 || 208,925 || 700,000 
Administracinėmis
išlaidomis dalijasi Sąjunga ir kiti KEV2 bendrosios įmonės
nariai. Sąjunga skiria 50 % finansavimo. Pramonės grupė ir
mokslinių tyrimų grupė skiria likusius 50% (atitinkamai 43 %
ir 7 %). Bendras Sąjungos įnašas II KEV bendrosios
įmonės administracinėms išlaidoms neviršija 20 mln. EUR.
Jei dalis Sąjungos įnašo nepanaudojama, ji skiriama II KEV BĮ
veiklai.
II KEV BĮ veiklos išlaidos padengiamos
Sąjungos finansiniu įnašu ir II KEV BĮ veikloje
dalyvaujančių subjektų, sudarančių kitus nei
Sąjunga narius, nepiniginiais įnašais. 
Administracinės sąnaudos apskaičiuotos
pagal dabartines išlaidas. Mokėjimų asignavimai apskaičiuoti atsižvelgiant
sumokėtiną išankstinį finansavimą ir tarpinius
mokėjimus, susijusius su paskirtais asignavimais.
 Daugiametės finansinės programos išlaidų kategorija: || 1A || „Konkurencingumas augimui ir užimtumui skatinti“ – „Administracinės išlaidos“ 
mln. EUR (tūkstantųjų tikslumu)
   || 2014 metai || 2015 metai || 2016 metai || 2017 metai || 2018 metai || 2019 metai || Metai 2020 || 2021–2024* metai || Iš viso 
 GD: RTD ||   
  Žmogiškieji ištekliai || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2,922 
  Kitos administracinės išlaidos || 0 || 0 || 0 || 0 || 0 || 0 || 0 || 0 || 0 
 IŠ VISO ||   || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2,922 
 IŠ VISO asignavimų pagal daugiametės finansinės programos 1A IŠLAIDŲ KATEGORIJĄ ||   || 0,393 || 0,401 || 0,409 || 0,417 || 0,425 || 0,434 || 0,443 || p.m. || 2,922 
   ||   || 
   ||   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2020-2024 metai || Iš viso 
 IŠ VISO asignavimų pagal daugiametės finansinės programos 1–5 IŠLAIDŲ KATEGORIJAS || Įsipareigojimai || 94,186 || 109,982 || 110,001 || 99,669 || 98,233 || 93,582 || 97,269 || 0 || 702,922 
 Mokėjimai || 0,832 || 57,000 || 66,403 || 85,282 || 84,391 || 100,926 || 99,163 || 210,783 || 702,922 
*Dėl darbuotojų skaičiaus po 2020 m.
bus sprendžiama vėliau.
3.2.2.     Numatomas poveikis KEV
bendrosios įmonės asignavimams
¨      Pasiūlymui (iniciatyvai)
įgyvendinti veiklos asignavimai nenaudojami 
x     Pasiūlymui (iniciatyvai)
įgyvendinti veiklos asignavimai naudojami taip:
Įsipareigojimų
asignavimai mln. EUR (tūkstantųjų tikslumu)
 Nurodyti tikslus ir rezultatus ò ||   ||   || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || IŠ VISO 
   || REZULTATAI 
   || Rūšis[28]   || Vidutinės išdirbio || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Numeris || Išlaidos || Bendras skaičius || Iš viso išlaidų 
 1 KONKRETUS TIKSLAS. Pasinaudojant mokslo ir technologijų pažanga ir masto poveikiu sumažinti transporto taikmenyse naudotinų kuro elementų sistemų gamybos sąnaudas kartu padidinant jų eksploatavimo trukmę tiek, kad visos jų eksploatavimo laikotarpio sąnaudos galėtų būti konkurencingos, palyginti su tradicinių technologijų sąnaudomis. 
 - Rezultatai || Pasirašytų dotacijų skaičius || 3,589 || 10 || 36,500 || 12 || 40,300 || 12 || 40,300 || 10 || 38,000 || 10 || 36,900 || 10 || 35,500 || 9 || 34,500 || 73 || 262,000 
 1 konkretaus tikslo tarpinė suma || 10 || 36,500 || 12 || 40,300 || 12 || 40,300 || 10 || 38,000 || 10 || 36,900 || 10 || 35,500 || 9 || 34,500 || 73 || 262,000 
 2 KONKRETUS TIKSLAS. Padidinti elektros energijos naudojimo efektyvumą ir energijos gamybai naudojamų įvairių kuro elementų ilgaamžiškumą kartu sumažinant einamąsias sąnaudas tiek, kad jomis būtų galima konkuruoti su tradicinėmis technologijomis. 
 - Rezultatai || Dotacijų skaičius || 3,755 || 5 || 18,254 || 6 || 22,600 || 6 || 22,600 || 5 || 20,500 || 5 || 18,214 || 5 || 17,000 || 4 || 16,000 || 36 || 135,168 
 2 konkretaus tikslo tarpinė suma || 5 || 18,254 || 6 || 22,600 || 6 || 22,600 || 5 || 20,500 || 5 || 18,214 || 5 || 17,000 || 4 || 16,000 || 36 || 135,168 
 3 KONKRETUS TIKSLAS. Padidinti energijos naudojimo efektyvumą vykdant paskirstytą vandenilio gamybą vandens elektrolizės būdu kartu, o sumažinant sistemos kapitalo išlaidas, kad vandenilio degalinėje ir kuro elementų sistemos kainų derinys galėtų konkuruoti su rinkoje prieinamomis alternatyvomis. 
 - Rezultatai || Dotacijų skaičius || 3,988 || 5 || 19,000 || 5 || 22,000 || 5 || 22,000 || 5 || 19,900 || 5 || 20,000 || 5 || 18,854 || 5 || 17,836 || 35 || 139,590 
 3 konkretaus tikslo tarpinė suma || 5 || 19,000 || 5 || 22,000 || 5 || 22,000 || 5 || 19,900 || 5 || 20,000 || 5 || 18,854 || 5 || 17,836 || 35 || 139,590 
 4 KONKRETUS TIKSLAS. Dideliu mastu parodyti galimybę naudoti vandenilį kaip konkurencingą, integruojančią iš atsinaujinančių išteklių pagamintą elektros energiją. 
 - Rezultatai || Dotacijų skaičius || 3,871 || 5 || 19,600 || 6 || 24,094 || 6 || 24,094 || 6 || 20,054 || 5 || 19,600 || 5 || 18,600 || 4 || 17,200 || 37 || 143,242 
 4 konkretaus tikslo tarpinė suma || 5 || 19,600 || 6 || 24,094 || 6 || 24,094 || 6 || 20,054 || 5 || 19,600 || 5 || 18,600 || 4 || 17,200 || 37 || 143,242 
 IŠ VISO IŠLAIDŲ || 20 || 93,354 || 29 || 108,994 || 29 || 108,994 || 29 || 98,454 || 25 || 94,714 || 25 || 89,954 || 22 || 85,536 || 181 || 680,000 
3.2.3.     Numatomas poveikis
žmogiškiesiems ištekliams 
3.2.3.1.  Suvestinė 
x     Pasiūlymui (iniciatyvai) įgyvendinti administracinio
pobūdžio asignavimai nenaudojami 
¨      Pasiūlymui (iniciatyvai) įgyvendinti administracinio
pobūdžio asignavimai naudojami taip:
Darbuotojų
skaičius (visos darbo dienos ekvivalentas)[29]
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai || IŠ VISO 
 Pareigūnai (AD lygio) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Pareigūnai (AST lygio) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Sutartininkai || 2 || 2 || 2 || 2 || 2 || 2 || 2 || 2 || 2 || 2 || 2 || 22 
 Laikinieji darbuotojai (AD lygio) || 15 || 15 || 15 || 15 || 15 || 15 || 15 || 15 || 14 || 13 || 12 || 159 
 Laikinieji darbuotojai (AST) || 9 || 9 || 9 || 9 || 9 || 9 || 9 || 9 || 9 || 8 || 7 || 96 
 IŠ VISO || 26 || 26 || 26 || 26 || 26 || 26 || 26 || 26 || 25 || 23 || 21 || 277 
mln. EUR
(tūkstantųjų tikslumu)
   || 2014 metai || 2015 metai || 2016 metai || 2017 metai || 2018 metai || 2019 metai || 2020 metai || 2021 metai || 2022 metai || 2023 metai || 2024 metai || IŠ VISO 
 Pareigūnai (AD lygio) || 0 || 0 || 0 || 0 || 0 || 0 || 0 || 0 || 0 || 0 || 0 || 0 
 Pareigūnai (AST lygio) ||   ||   ||   ||   ||   ||   ||   ||   ||   ||   ||   || 0 
 Sutartininkai || 0,094 || 0,096 || 0,098 || 0,100 || 0,102 || 0,104 || 0,106 || 0,108 || 0,110 || 0,112 || 0,115 || 1,144 
 Laikinieji darbuotojai (AD lygio) || 1,620 || 1,652 || 1,685 || 1,719 || 1,754 || 1,789 || 1,824 || 1,861 || 1,772 || 1,678 || 1,580 || 18,934 
 Laikinieji darbuotojai (AST) || 0,972 || 0,991 || 1,011 || 1,031 || 1,052 || 1,073 || 1,095 || 1,117 || 1,139 || 1,033 || 0,922 || 11,436 
 IŠ VISO || 2,686 || 2,740 || 2,795 || 2,850 || 2,907 || 2,966 || 3,025 || 3,085 || 3,021 || 2,823 || 2,616 || 31,513 
3.2.3.2.  Numatomi susijusio GD žmogiškųjų
išteklių poreikiai
¨      (Pasiūlymui (iniciatyvai) įgyvendinti žmogiškieji
ištekliai nenaudojami 
x     (Pasiūlymui (iniciatyvai) įgyvendinti žmogiškieji
ištekliai naudojami taip:
Apskaičiavimą pateikti
skaičiais (visos darbo dienos ekvivalentu)
   || 2014 metai || 2015 metai || 2016 metai || 2017 metai || 2018 metai || 2019 metai || 2020* metai 
   ||   ||   ||   ||   ||   ||   ||   
 Etatų plano pareigybės (pareigūnai ir laikinieji darbuotojai) 
 XX 01 01 01 (Komisijos būstinė ir atstovybės) ||   ||   ||   ||   ||   ||   ||   
 XX 01 01 02 (Delegacijos) ||   ||   ||   ||   ||   ||   ||   
 08. 01 05 01 (Netiesioginiai moksliniai tyrimai) || 3 || 3 || 3 || 3 || 3 || 3 || 3 
 10 01 05 01 (Tiesioginiai moksliniai tyrimai) ||   ||   ||   ||   ||   ||   ||   
 XX 01 02 01 (CA, SNE, INT finansuojami iš bendrojo biudžeto) ||   ||   ||   ||   ||   ||   ||   
 XX 01 02 02 (CA, INT, JED, LA ir SNE delegacijose) ||   ||   ||   ||   ||   ||   ||   
 XX 01 04 yy[30] || - būstinėje[31] ||   ||   ||   ||   ||   ||   ||   || 
   || - delegacijose ||   ||   ||   ||   ||   ||   ||   
 XX 01 05 02 (CA, SNE, INT – netiesioginiai moksliniai tyrimai) ||   ||   ||   ||   ||   ||   ||   
 10 01 05 02 (CA, SNE, INT – tiesioginiai moksliniai tyrimai) ||   ||   ||   ||   ||   ||   ||   
 Kitos biudžeto eilutės (nurodyti) ||   ||   ||   ||   ||   ||   ||   
 IŠ VISO || 3 || 3 || 3 || 3 || 3 || 3 || 3 
* Šioje
lentelėje nenurodomas darbuotojų skaičius Komisijoje po 2020 m.
Tai bus nuspręsta vėliau.
08 yra atitinkama politikos sritis arba biudžeto
antraštinė dalis.
Žmogiškųjų
išteklių poreikiai bus tenkinami panaudojant GD darbuotojus, jau paskirtus
priemonei valdyti ir (arba) perskirstytus generaliniame direktorate. Prireikus
papildomi ištekliai gali būti paskirti kuruojančiam generaliniam
direktoratui pagal metinę pagal metinę asignavimų skyrimo
procedūrą, atsižvelgiant į biudžeto apribojimus.
Vykdytinų užduočių aprašymas:
 Pareigūnai ir laikinieji darbuotojai || Sąsajos su II KEV bendrąja įmone 
 Išorės personalas ||   
Visos darbo dienos
ekvivalento sąnaudų apskaičiavimo aprašymas turėtų
būti įtrauktas į priedo 3 skirsnį.
3.2.3.3.  Numatomi žmogiškųjų
išteklių poreikiai II KEV bendrajai įmonei [32]
¨      (Pasiūlymui (iniciatyvai) įgyvendinti žmogiškieji
ištekliai nenaudojami 
x     (Pasiūlymui (iniciatyvai) įgyvendinti žmogiškieji
ištekliai naudojami taip: 
b.           Numatomi žmogiškųjų
išteklių poreikiai, finansuotini 2014–2020 m. daugiametės
finansinės programos asignavimais.
Apskaičiavimą pateikti
skaičiais (visos darbo dienos ekvivalentu)
   || 2014 m. || 2015 m. || 2016 m. || 2017 m. || 2018 m. || 2019 m. || 2020 m. || 2021 m. || 2022 m. || 2023 m. || 2024 m. 
  Etatų plano pareigybės (pareigūnai ir laikinieji darbuotojai) 
 II KEV bendroji įmonė ||   ||   ||   ||   ||   ||   ||   ||   ||   ||   ||   
 Laikinieji darbuotojai (AD lygio) || 4 || 4 || 4 || 4 || 15 || 15 || 15 || 15 || 14 || 13 || 12 
 Laikinieji darbuotojai (AST lygio) || 2 || 2 || 2 || 2 || 9 || 9 || 9 || 9 || 9 || 8 || 7 
  Išorės personalas (visos darbo dienos ekvivalentu)[33] 
 (privačiojo ir viešojo sektoriaus partnerystės įstaiga) ||   ||   ||   ||   ||   ||   ||   ||   ||   ||   ||   
 TA ||   ||   ||   ||   ||   ||   ||   ||   ||   ||   ||   
 CA || 0 || 0 || 0 || 0 || 2 || 2 || 2 || 2 || 2 || 2 || 2 
 SNE ||   ||   ||   ||   ||   ||   ||   ||   ||   ||   ||   
 INT ||   ||   ||   ||   ||   ||   ||   ||   ||   ||   ||   
 IŠ VISO || 6 || 6 || 6 || 6 || 26 || 26 || 26 || 26 || 25 || 23 || 21 
* Darbuotojų
vidutinio metinio skaičiaus ekvivalentas
Vykdytinų
užduočių aprašymas:
 Pareigūnai ir laikinieji darbuotojai || Įnašai atliekant KEV bendrosios įstaigos užduotis ir veiklą 
 Išorės personalas || Įnašai atliekant KEV bendrosios įstaigos užduotis ir veiklą 
c.            Žmogiškieji ištekliai, finansuojami
2007–2013 m. daugiametės finansinės programos asignavimais.[34] 
Apskaičiavimą pateikti skaičiais
(visos darbo dienos ekvivalentu)
   || 2014 m. || 2015 m. || 2016 m. || 2017 m. || Iš viso 
 Etatų plano pareigybės (pareigūnai ir laikinieji darbuotojai) 
 KEV bendroji įmonė ||   ||   ||   ||   ||   
 Laikinieji darbuotojai (AD lygio)* || 11 || 11 || 11 || 11 || 44 
 Laikinieji darbuotojai (AST lygio)* || 7 || 7 || 7 || 7 || 28 
 Išorės personalas (visos darbo dienos ekvivalentu) [35] 
 KEV bendroji įmonė ||   ||   ||   ||   ||   
 TA ||   ||   ||   ||   ||   
 CA || 2 || 2 || 2 || 2 || 8 
 SNE ||   ||   ||   ||   ||   
 INT ||   ||   ||   ||   ||   
 IŠ VISO || 20 || 20 || 20 || 20 || 80 
d.           Įnašas dengiant einamąsias
išlaidas, skirtas pagal 2007–2013 m. daugiametę finansinę
programą veikusios viešojo ir privačiojo sektoriaus partnerystės
įstaigos veiklai nutraukti.
mln. EUR (tūkstantųjų tikslumu) 
   || 2014 metai || 2015 metai || 2016 metai || 2017 metai || Iš viso[36] 
 ES įnašas grynaisiais pinigais || 1,345 || 1,372 || 1,399 || 1,427 || 5,543 
 Trečiųjų šalių įnašas grynaisiais pinigais || 1,883 || 1,920 || 1,959 || 1,999 || 7,761 
 IŠ VISO || 3,228 || 3,292 || 3,358 || 3,426 || 13,304 
3.2.4.     Suderinamumas su dabartine
daugiamete finansine programa 
x     Pasiūlymas (iniciatyva) atitinka dabartinę
daugiametę finansinę programą
¨      Atsižvelgiant į pasiūlymą (iniciatyvą),
reikės pakeisti daugiametės finansinės programos atitinkamos
išlaidų kategorijos programavimą
Paaiškinti, kaip reikia pakeisti programavimą, ir
nurodyti atitinkamas biudžeto eilutes bei sumas.
¨      Įgyvendinant pasiūlymą (iniciatyvą)
būtina taikyti lankstumo priemonę arba patikslinti daugiametę
finansinę programą[37].
Paaiškinti, ką reikia atlikti, ir nurodyti
atitinkamas išlaidų kategorijas, biudžeto eilutes ir sumas.
3.2.5.     Trečiųjų
šalių įnašai 
–     
Pasiūlyme (iniciatyvoje) nenumatyta bendro su
trečiosiomis šalimis finansavimo 
–     
Pasiūlyme (iniciatyvoje) numatytas bendras
finansavimas apskaičiuojamas taip:
Asignavimai mln. EUR (tūkstantųjų
tikslumu)
   || 2014 m. || 2015 m. || 2016 m. || 2017 m. || 2018 m. || 2019 m. || 2020–2024 m. || Iš viso 
 Pramonės grupės ir mokslinių tyrimų grupės skiriamas įnašas grynaisiais pinigais administracinėms išlaidoms padengti || 0,439 || 0,587 || 0,598 || 0,798 || 3,094 || 3,194 || 11,290 || 20 
 IŠ VISO bendrai finansuojamų asignavimų || 0,439 || 0,587 || 0,598 || 0,798 || 3,094 || 3,194 || 11,290 || 20 
3.3.        Numatomas poveikis
įplaukoms 
x     Pasiūlymas (iniciatyva) neturi finansinio poveikio
įplaukoms
¨      Pasiūlymas (iniciatyva) turi finansinį poveikį:
¨      nuosaviems ištekliams 
¨      įvairioms įplaukoms
[1]               COM (2013) [ … ]
[2]               COM(2010) 639 galutinis, 2010 11 10.
[3]               COM(2013) 17 final, 2013 1 24.
[4]               http://ec.europa.eu/research/consultations/fch_h2020/fch-f2020-consultation-results.pdf

[5]               dabartinėmis kainomis.
[6]               OL … [EP nuomonė]
[7]               OL … [EESRK nuomonė]
[8]               OL L 412, 2006 12 30, p. 1.
[9]               OL L 400, 2006 12 30, p. 86.
[10]             COM(2010) 2020 galutinis.
[11]             OL … [H2020 BP]
[12]             OL … [H2020 SP]
[13]             OL L153/1, 2008 6 12, p. 1–20, su pakeitimais, padarytais 2011 m.
lapkričio 14 d. Tarybos reglamentu (ES) Nr. 1183/2011, OL L302, 2011
11 19, p. 3–4.
[14]             Komisijos komunikatas Europos Parlamentui, Tarybai,
Europos ekonomikos ir socialinių reikalų komitetui ir Regionų
komitetui „Mokslinių tyrimų ir inovacijų partnerystės“,
COM(2011) 572 galutinis, 2011 9 21.
[15]             Trends in investments, jobs and turnover in the Fuel
cells and Hydrogen sector (konsultacijų su suinteresuotosiomis šalimis
rezultatai), http://www.fch-ju.eu/page/publications.
[16]             OL L 298, 2012 10 26, p. 84.
[17]             OL … [H2020 DT].
[18]             OL L 362, 2012 12 31, p. 1.
[19]             OL L 298, 2012 10 26, p. 1.
[20]             OL L 56, 1968 3 4, p. 1.
[21]             OL L 136, 1999 5 31, p. 1.
[22]             OL L 292, 1996 11 15, p. 2–5.
[23]             OL L 136, 1999 5 31, p. 15.
[24]             OL L 145, 2001 5 31, p. 43.
[25]             VGV: veikla grindžiamas valdymas, VGB – veikla grindžiamas
biudžeto sudarymas.
[26]             Kaip nurodyta Finansinio reglamento 54 straipsnio 2 dalies
a arba b punkte.
[27]             Informacija apie valdymo būdus ir nuorodos į
Finansinį reglamentą pateikiamos svetainėje „BudgWeb“
http://www.cc.cec/budg/man/budgmanag/budgmanag_en.html .
[28]             Rezultatai – tai būsimi produktai ir paslaugos (pvz.,
finansuota studentų mainų, nutiesta kelių kilometrų ir
kt.).
[29]             Kalbant apie viešojo ir privačiojo sektorių
partnerysčių įstaigas, kurioms taikomas Finansinio reglamento 209
straipsnis, ši lentelė pateikiama informacijos tikslais.
[30]             Neviršijant ribos, nustatytos išorės personalui,
finansuojamam iš veiklos asignavimų (buvusių BA eilučių).
[31]             Būtina struktūriniams fondams, Europos
žemės ūkio fondui kaimo plėtrai (EŽŪFKP) ir Europos
žuvininkystės fondui (EŽF).
[32]             Kalbant apie viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, šis skirsnis pateikiamas informacijos tikslais.
[33]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“). INT – per agentūrą įdarbintas
darbuotojas („Intérimaire“); 
[34]             Kalbant apie viešojo ir privačiojo sektorių
partnerystės įstaigas, kurioms taikomas Finansinio reglamento 209
straipsnis, ši lentelė pateikiama informacijos tikslais.
[35]             CA – sutartininkas („Contract Agent“); LA – vietinis
darbuotojas („Local Agent“); SNE – deleguotasis nacionalinis ekspertas
(„Seconded National Expert“). INT – per agentūrą įdarbintas
darbuotojas („Intérimaire“); 
[36]             Visas ES įnašas grynaisiais pinigais turėtų
siekti sumą, kuri iš anksto numatyta 2013 m. biudžete įstaigos 2007–2013 m.
veiklai pabaigti.
[37]             Žr. Tarpinstitucinio susitarimo 19 ir 24 punktus.